sagorsarker/bangla-wikipedia huggingface dataset:
বেগম রোকেয়া বিশ্ববিদ্যালয়, রংপুর

বেগম রোকেয়া বিশ্ববিদ্যালয়, রংপুর (সংক্ষেপে: বেরোবি) বাংলাদেশের রংপুর শহরে অবস্থিত একটি সরকারি বিশ্ববিদ্যালয়। যা "রংপুর বিশ্ববিদ্যালয় অধ্যাদেশ, ২০০৮" দ্বারা স্থাপিত হয়, পরবর্তীতে "বেগম রোকেয়া বিশ্ববিদ্যালয়, রংপুর আইন, ২০০৯" আইন দ্বারা অধ্যাদেশটি লোপ করা হয়। রংপুর বিশ্ববিদ্যালয় নামে যাত্রা শুরু করে ২০১১ সালে বাঙালি নারী জাগরণের অগ্রদূত বেগম রোকেয়ার নামানুসারে বিশ্ববিদ্যালয়টির নাম “বেগম রোকেয়া বিশ্ববিদ্যালয়, রংপুর” নামকরণ করা হয়। বর্তমানে ২২টি বিভাগে স্নাতক স্তরে ৫৯৮২ জন এবং স্নাতকোত্তর স্তরে ১০৬৮ জন মিলে মোট ৭০৫০ জন শিক্ষার্থী অধ্যয়ন করছে।
২০০৮ সালের ২ ফেব্রুয়ারি রংপুরে তৎকালীন তত্ত্বাবধায়ক সরকারের প্রধান উপদেষ্টা ড. ফখরুদ্দীন আহমদের সভাপতিত্বে উপদেষ্টা পরিষদের এক বৈঠকে রংপুরে একটি স্বতন্ত্র পূর্ণাঙ্গ বিশ্ববিদ্যালয় প্রতিষ্ঠার সিদ্ধান্ত নেয়া হয়। এরপর ২০০৮ সালের ১২ অক্টোবর "রংপুর বিশ্ববিদ্যালয় অধ্যাদেশ, ২০০৮" দ্বারা বিশ্ববিদ্যালয়টি প্রতিষ্ঠিত হয়, শুরুতে বিশ্ববিদ্যালয়ের নাম ছিল রংপুর বিশ্ববিদ্যালয়। ২০০৯ সালের ৪ এপ্রিল ৩০০ জন ছাত্রছাত্রী নিয়ে রংপুর সদরের ধাপ এলাকায় সরকারি টিচার্স ট্রেনিং কলেজ (টিটিসি) অস্থায়ী ক্যাম্পাসে বিশ্ববিদ্যালয়ের একাডেমিক কার্যক্রম শুরু হয়। ২০১১ সালে মহীয়সী নারী বেগম রোকেয়ার নামে বিশ্ববিদ্যালয়ের নামকরণ করা হয়। ২০১১ সালের ৮ জানুয়ারি রংপুর ক্যাডেট কলেজ ও কারমাইকেল কলেজের নিকটবর্তী ২০০১ সালে রংপুর বিজ্ঞান ও প্রযুক্তি বিশ্ববিদ্যালয়ের নামে অধিগ্রহণকৃত জমির উপর বিশ্ববিদ্যালয়ের স্থায়ী ক্যাম্পাসে একাডেমিক কার্যক্রম স্থানান্তরিত হয়।
ঢাকা বিশ্ববিদ্যালয়ের কম্পিউটার বিজ্ঞান বিভাগের প্রতিষ্ঠাতা চেয়ারম্যান প্রফেসর ড. এম লুৎফর রহমান প্রথম উপাচার্য হিসেবে দায়িত্ব পালন করেন।
রংপুরের ঐতিহ্যবাহী কারমাইকেল কলেজ ও রংপুর ক্যাডেট কলেজের মধ্যবর্তী স্থানে পার্কের মোড়ে এই ক্যাম্পাসটি গড়ে উঠেছে যা রংপুর শহরের প্রাণকেন্দ্র থেকে প্রায় পাঁচ কিলোমিটার দূরে রংপুর কুড়িগ্রাম মহাসড়কের পাশে অবস্থিত।
ক্যাম্পাসটিতে ৩০০ প্রজাতির প্রায় ৩৬ হাজার গাছ আছে। এর মধ্যে ওষুধি, ফলজ ও বনজ সহ অনেক দুর্লভ প্রজাতির গাছ আছে।
বিশ্ববিদ্যালয়ের বিভিন্ন অনুষদ এবং এর অধীনে পঠিত বিভিন্ন বিভাগ এর নাম:
এ বিশ্ববিদ্যালয়ের অধীনে ড. ওয়াজেদ রিসার্চ ইনস্টিটিউট প্রতিষ্ঠা করা হলেও সে প্রতিষ্ঠান অদ্যাবধি স্বতন্ত্রভাবে তার কার্যক্রম শুরু করতে পারেনি।
এই বিশ্ববিদ্যালয়ে নিম্নলিখিত প্রোগ্রাম চালু আছে:
বেগম রোকেয়া বিশ্ববিদ্যালয় সক্রিয় সহশিক্ষা সংগঠনসমূহ (বর্ণানুক্রমিক)
সিলেট কৃষি বিশ্ববিদ্যালয়

সিলেট কৃষি বিশ্ববিদ্যালয় (সংক্ষিপ্তরূপ: সিকৃবি) সিলেট শহরের টিলাগড়ে অবস্থিত বাংলাদেশের একটি সরকারি বিশ্ববিদ্যালয়। এটি ২০০৬ সালের ২রা নভেম্বর সিলেটে প্রতিষ্ঠিত হয়। সিলেট সরকারি ভেটেরিনারি কলেজকে নতুন বিশ্ববিদ্যালয়ের অংশ হিসেবে উন্নীত করার মধ্য দিয়ে বিশ্ববিদ্যালয়ের ভেটেরিনারি অ্যান্ড অ্যানিমেল সায়েন্স অনুষদ গঠিত হয়েছে। বর্তমানে এতে ৭টি অনুষদে ৪৭টি বিভাগ এবং একটি ভেটেরনারি শিক্ষা হাসপাতাল চালু আছে।
বাংলাদেশের উত্তর-পূর্ব কোণে অবস্থিত হাওর, সমতল ভূমি ও টিলাবেষ্টিত সিলেট বিভাগে কৃষি শিক্ষা প্রসারের জন্য ০২ নভেম্বর, ২০০৬ সালে বিলুপ্ত সিলেট সরকারি ভেটেরনারি কলেজকে একটি অনুষদে রূপান্তর করে প্রতিষ্ঠিত হয় সিলেট কৃষি বিশ্ববিদ্যালয়। শুরুতে তিনটি অনুষদ নিয়ে যাত্রা শুরু করলেও পর্যায়ক্রমে পাল্লা দিয়ে ছয়টি অনুষদ চালু হয়। এসকল অনুষদের মাধ্যমে কৃষি বিজ্ঞানের বিভিন্ন ক্ষেত্রে অগ্রসরমান বিশ্বের সাথে সঙ্গতি রক্ষা ও সমতা অর্জন এবং জাতীয় পর্যায়ে উচ্চতর শিক্ষা ও গবেষণার সুযোগ সৃষ্টি, আধুনিক জ্ঞানচর্চা ও কৃষি বিজ্ঞানের সাথে সম্পর্কযুক্ত আনুষঙ্গিক অন্যান্য বিষয়ে শিক্ষা দান, গবেষণা কার্য পরিচালনা করা হয়।
সিলেট বিভাগীয় শহর থেকে প্রায় ০৭ কিমি উত্তর-পূর্বে পাহাড় বেষ্টিত ৫০ একর এলাকা নিয়ে গড়ে উঠেছে এই বিশ্ববিদ্যালয়ের মূল ক্যাম্পাস। এখানে বিশ্ববিদ্যালয়ের অনুষদীয় ভবন, প্রশাসনিক ভবন ও আবাসিক ভবন ছাড়াও নির্মানাধীন রয়েছে আরও উন্নয়ন প্রকল্প। তামাবিল বাইপাস রাস্তার উত্তর পাশে বিকেএসপি, সিলেট এর পূর্ব পাশে ১২.২৯ একর ভূমি নিয়ে বিশ্ববিদ্যালয়ের দ্বিতীয় ক্যাম্পাস ও গবেষণা মাঠ গড়ে তোলা হয়েছে।
পশুরোগ ও ও পশু বিজ্ঞান অনুষদ ১৪ (চৌদ্দটি) বিভাগ নিয়ে গঠিত। সেগুলো হল -
কৃষি অনুষদ এগারোটি বিভাগ নিয়ে গঠিত। সেগুলো হল -
মাৎস্যবিজ্ঞান অনুষদ ছয়টি বিভাগ নিয়ে গঠিত। সেগুলো হল -
কৃষি অর্থনীতি ও ব্যবসায় শিক্ষা অনুষদ পাঁচটি বিভাগ নিয়ে গঠিত। সেগুলো হল -
কৃষি প্রকৌশল ও প্রযুক্তি অনুষদ পাঁচটি বিভাগ নিয়ে গঠিত। সেগুলো হল -
জৈবপ্রযুক্তি ও জীনতত্ত্ব প্রকৌশল অনুষদ ৬ (ছয়টি) বিভাগ নিয়ে গঠিত। সেগুলো হল -
নিম্নোক্ত ব্যক্তিবর্গ সিলেট কৃষি বিশ্ববিদ্যালয়ের উপাচার্য হিসেবে দায়িত্ব পালন করেন:
সাবেক সিলেট সরকারি ভেটেরনারি কলেজ গ্রন্থাগারটি বিশ্ববিদ্যালয়ের প্রথম গ্রন্থাগার রূপে প্রতিষ্ঠা লাভ করে। বিশ্ববিদ্যালয়ের নতুন গ্রন্থাগার ভবনের কাজ সমাপ্ত হওয়ার পর প্রসাশনিক ভবনের পার্শস্থ ভবনটি আধুনিক গ্রন্থাগার হিসেবে চলমান আছে।
ভাষা শহীদ ও স্বাধীনতার বীর শহীদদের প্রতি শ্রদ্ধার নিদর্শন স্বরুপ এই বিশ্ববিদ্যালয় ক্যাম্পাসে নির্মাণ করা হয়েছে দৃষ্টিনন্দন কেন্দ্রীয় শহীদ মিনার। এই শহীদ মিনারটি বাংলাদেশের সবচেয়ে দৃষ্টিনন্দন শহীদ মিনারের মধ্যে একটি। যার নামকরণ করা হয়েছে "সূর্যালোকে বর্ণমালা"।
বিশ্ববিদ্যালয়ে রয়েছে নবঘোষিত একটি শিক্ষক ছাত্র কেন্দ্র (টিএসসি) ভবন। এতে রয়েছে শিক্ষক ছাত্রদের জন্য একটি ক্যাফেটেরিয়া এবং ডিজিটাল ব্যাংকিং সুবিধাসহ একটি ব্যাংক।
এই বিশ্ববিদ্যালয়ে রয়েছে-
সিলেট কৃষি বিশ্ববিদ্যালয়ে বর্তমানে সক্রিয় রাজনৈতিক সংগঠন হিসেবে রয়েছে 
বিশ্ববিদ্যালয়ের নিজস্ব সক্রিয় সাংস্কৃতিক ও সামাজিক বেশ কিছু সংগঠন রয়েছে-
বিশ্ববিদ্যালয়ের বাইরের সামাজিক,সাংস্কৃতিক ও শিক্ষামূলক সংগঠনের শাখা-
মা আনন্দময়ী

আনন্দময়ী মা (জন্মনাম: নির্মলা সুন্দরী; ৩০ এপ্রিল ১৮৯৬–২৭ আগস্ট ১৯৮২) হিন্দু আধ্যাত্মিক সাধিকা। ১৮৯৬ খ্রিষ্টাব্দের ৩০ এপ্রিল ব্রাহ্মণবাড়ীয়া জেলার খেওড়া গ্রামে তিনি জন্মগ্রহণ করেন। তার পৈতৃক নিবাস ছিল একই জেলার বিদ্যাকুট গ্রামে। পিতা বিপিনবিহারী ভট্টাচার্য মুক্তানন্দ গিরি নামে সন্ন্যাস জীবন গ্রহণ করেন। হয়তো পৈতৃক সূত্রেই আনন্দময়ীর মধ্যেও আধ্যাত্মিক চেতনা জাগ্রত হয়, কারণ ছোটবেলা থেকেই তার মধ্যে দৈব শক্তির লক্ষণ দেখা দেয়। তখন থেকেই হরি নামকীর্তন শুনে তিনি আত্মহারা হয়ে যেতেন।
আন্দময়ীর প্রকৃত নাম নির্মলা সুন্দরী; দাক্ষায়ণী, কমলা ও বিমলা নামেও তিনি পরিচিত ছিলেন। তার প্রাতিষ্ঠানিক শিক্ষা ছিল না বললেই চলে। ১৯০৮ খ্রিষ্টাব্দে বিক্রমপুরের রমণীমোহন চক্রবর্তীর সঙ্গে তার বিবাহ হয়। প্রথম দিকে তাঁকে উন্মাদ বা হিস্টিরিয়া ব্যাধিগ্রস্ত বলে সাব্যস্ত করা হয়। কিন্তু প্রাণগোপাল মুখোপাধ্যায় তাঁকে মহাভাবের সাধিকারূপে আবিষ্কার করেন। স্বামীও পরবর্তীকালে সন্ন্যাস গ্রহণ করে ভোলানাথ নামে পরিচিত হন। রমণীমোহন ১৯২৪ খ্রিষ্টাব্দে ঢাকার নবাবের বাগানের তত্ত্বাবধায়ক নিযুক্ত হলে নির্মলা তার সঙ্গে শাহবাগে চলে আসেন এবং সিদ্ধেশ্বরীতে কালীমন্দির (১৯২৬) প্রতিষ্ঠা করে ধর্মকর্মে আত্মনিয়োগ করেন। এই মন্দিরেই একদিন দিব্যভাবে মাতোয়ারা নির্মলা আনন্দময়ী মূর্তিতে প্রকাশিত হন এবং তখন থেকেই তার নাম হয় আনন্দময়ী মা। ঢাকার রমনায় তার আশ্রম গড়ে ওঠে। তার আধ্যাত্মিক ভাবধারায় অনেক গুণীজন আকৃষ্ট হন। তাঁদের মধ্যে উল্লেখযোগ্য দুজন হলেন মহামহোপাধ্যায় গোপীনাথ কবিরাজ এবং ডাক্তার ত্রিগুণা সেন। নৃত্যশিল্পী উদয়শঙ্করও নৃত্য সম্পর্কে আনন্দময়ীর বিশ্লেষণ শুনে মুগ্ধ হয়েছিলেন। আনন্দময়ীর মতে জগৎটাই নৃত্যময়; জীবের মধ্যে যে প্রাণের স্পন্দন, এমনকি বীজ থেকে যখন অঙ্কুরোদগম হয় তখন সেখানেও এক ধরনের তরঙ্গময় নৃত্যের সৃষ্টি হয়। এই তরঙ্গরূপ নৃত্য যে মূল থেকে উদ্ভূত হয়, একসময় স্তিমিত হয়ে আবার সেই মূলেই মিলিয়ে যায়। এই রূপকের মধ্য দিয়ে তিনি মূলত জীবাত্মা ও পরমাত্মার সম্পর্ককেই নির্দেশ করেছেন।
১৯৩২ খ্রিষ্টাব্দে আনন্দময়ী স্বামীর সঙ্গে উত্তর ভারতের দেরাদুনে চলে যান এবং সেখানে তার লীলাক্ষেত্র ক্রমশ সম্প্রসারিত হয়। তিনি মানুষকে আধ্যাত্মিক ভাবে উদ্বুদ্ধ করার জন্য উপমহাদেশের বিভিন্ন স্থান পরিভ্রমণ করেন। তার একটি বিশেষ কীর্তি হলো প্রাচীন ভারতের অন্যতম শ্রেষ্ঠ তীর্থস্থান নৈমিষারণ্যের পুনর্জাগরণ ঘটানো। সেখানে গিয়ে তিনি নতুন করে মন্দির স্থাপন এবং যজ্ঞ, কীর্তন, নাচ-গান ইত্যাদির মাধ্যমে ভগবৎ সাধনার ক্ষেত্র তৈরি করেন। এভাবে মানুষকে সুন্দর জীবনযাপনে অভ্যস্ত করার উদ্দেশ্যে তিনি ভারতের বিভিন্ন স্থানে পুরাতন তীর্থ সমূহের সংস্কার সাধন এবং নতুন নতুন তীর্থস্থান প্রতিষ্ঠা করেন। বাংলাদেশের রমনা ও খেওড়াসহ ভারতের বারাণসী, কনখল প্রভৃতি স্থানে তার নামে আশ্রম, বিদ্যাপীঠ, কন্যাপীঠ, হাসপাতাল ইত্যাদি গড়ে উঠেছে। তার নামে এরূপ মোট ২৫টি আশ্রম প্রতিষ্ঠিত হয়েছে। ‘সংসারটা ভগবানের; যে যে অবস্থায় আছে, সেই অবস্থায় থেকে কর্তব্যকর্ম করে যাওয়া মানুষের কর্তব্য।’ এটাই আনন্দময়ীর মুখ্য বাণী। ১৯৮২ খ্রিষ্টাব্দের ২৭ আগস্ট তিনি দেহত্যাগ করেন। তার মরদেহ উত্তর ভারতের হরিদ্বারে কনখল আশ্রমে গঙ্গার তীরে সমাধিস্থ করা হয়।
দিল্লি বিশ্ববিদ্যালয়

দিল্লি বিশ্ববিদ্যালয় হল ভারতের দিল্লিতে অবস্থিত এবং ভারত সরকার কর্তৃক আর্থিক অনুদানপ্রাপ্ত একটি কেন্দ্রীয় বিশ্ববিদ্যালয়। এটি ১৯২২ সালে কেন্দ্রীয় আইনসভার একটি আইন দ্বারা প্রতিষ্ঠিত হয়েছিল। প্রতিষ্ঠাকালে তিনটি কলেজ, দুটি অনুষদ এবং ৭৫০ জন শিক্ষার্থীর সমন্বয়ে, দিল্লি বিশ্ববিদ্যালয় তখন থেকে ভারতের উচ্চতর শিক্ষার বৃহত্তম প্রতিষ্ঠান এবং বিশ্বের বৃহত্তম প্রতিষ্ঠানে পরিণত হয়েছে। বিশ্ববিদ্যালয়ের উত্তর ও দক্ষিণ ক্যাম্পাস জুড়ে ১৬টি অনুষদ এবং ৮৬টি বিভাগ এবং অঞ্চল জুড়ে অবশিষ্ট কলেজ রয়েছে। এটির ৯১টি সাংবিধানিক কলেজ রয়েছে। ভারতের উপরাষ্ট্রপতি বিশ্ববিদ্যালয়ের আচার্য হিসেবে দায়িত্ব পালন করেন।
দিল্লি বিশ্ববিদ্যালয় ১৯২২ সালে ব্রিটিশ ভারতের তৎকালীন কেন্দ্রীয় আইন পরিষদের একটি আইন দ্বারা একটি একক, শিক্ষাদান এবং আবাসিক বিশ্ববিদ্যালয় হিসাবে প্রতিষ্ঠিত হয়েছিল। হরি সিং গৌর ১৯২২ থেকে ১৯২৬ সাল পর্যন্ত বিশ্ববিদ্যালয়ের প্রথম ভাইস-চ্যান্সেলর হিসেবে দায়িত্ব পালন করেন। সেই সময়ে দিল্লিতে মাত্র চারটি কলেজ ছিল: ১৮৮১ সালে প্রতিষ্ঠিত সেন্ট স্টিফেন কলেজ , ১৮৯৯ সালে প্রতিষ্ঠিত হিন্দু কলেজ , জাকির হোসেন দিল্লি কলেজ (তখন পরিচিত। দিল্লি কলেজ হিসাবে), ১৭৯২ সালে প্রতিষ্ঠিত এবং ১৯১৭ সালে প্রতিষ্ঠিত রামজাস কলেজ , যা পরবর্তীতে বিশ্ববিদ্যালয়ের সাথে অধিভুক্ত হয়। বিশ্ববিদ্যালয়ে প্রাথমিকভাবে দুটি অনুষদ (কলা ও বিজ্ঞান) এবং প্রায় ৭৫০ জন শিক্ষার্থী ছিল।
ব্রিটিশ ভারতের ক্ষমতার আসনটি ১৯১১ সালে কলকাতা থেকে দিল্লিতে স্থানান্তরিত হয়েছিল। ভাইসরেগাল লজ এস্টেট ১৯৩৩ সালের অক্টোবর পর্যন্ত ভারতের ভাইসরয়ের বাসভবনে পরিণত হয়েছিল , যখন এটি দিল্লি বিশ্ববিদ্যালয়কে দেওয়া হয়েছিল। তারপর থেকে, এটি উপাচার্যের কার্যালয় এবং অন্যান্য দপ্তর গৃহীত হয়েছে। 
স্যার মরিস গোয়ার ১৯৩৭ সালে ব্রিটিশ ভারতের প্রধান বিচারপতি হিসেবে কাজ করার জন্য ভারতে এসেছিলেন , তিনি দিল্লি বিশ্ববিদ্যালয়ের উপাচার্য হন। তাঁর সময়ে বিশ্ববিদ্যালয়ে স্নাতকোত্তর পাঠদানের কোর্স চালু করা হয় এবং গবেষণাগার স্থাপন করা হয়।  অনুষদের সদস্যদের মধ্যে ছিলেন দৌলত সিং কোঠারি পদার্থবিদ্যায় এবং পঞ্চানন মহেশ্বরী উদ্ভিদবিদ্যায়। গুইয়ারকে "বিশ্ববিদ্যালয়ের নির্মাতা" বলা হয়েছে। তিনি ১৯৫০ সাল পর্যন্ত ভাইস-চ্যান্সেলর হিসেবে দায়িত্ব পালন করেন। 
১৯৪৭ সালে বিশ্ববিদ্যালয়ের রজত জয়ন্তী বছর ভারতের স্বাধীনতার সাথে মিলে যায় এবং বিজয়েন্দ্র কস্তুরী রাঙ্গা ভারদারাজ রাও প্রথমবারের মতো মূল ভবনে জাতীয় পতাকা উত্তোলন করেন । ১৯৪৭ সালে ভারত বিভাগের কারণে কোনো সমাবর্তন অনুষ্ঠান হয়নি । পরিবর্তে, ১৯৪৮ সালে একটি বিশেষ অনুষ্ঠান অনুষ্ঠিত হয়েছিল, যেখানে ভারতের তৎকালীন প্রধানমন্ত্রী জওহরলাল নেহেরু , সেইসাথে লর্ড মাউন্টব্যাটেন , লেডি মাউন্টব্যাটেন , আবুল কালাম আজাদ , জাকির হোসেন এবং শান্তি স্বরূপ ভাটনগর উপস্থিত ছিলেন । ২৫ বছর পরে ১৯৭৩ সালের সুবর্ণ জয়ন্তী উদযাপনে ভারতের তৎকালীন প্রধানমন্ত্রী উপস্থিত ছিলেনইন্দিরা গান্ধী , সত্যজিৎ রায়, অমৃতা প্রীতম এবং এমএস সুব্বলক্ষ্মী । ভারতের সদ্য সাবেক প্রধান মন্ত্রী মনমোহন সিং ও এই বিশ্ববিদ্যালয়ের ছাত্র ছিলেন
দিল্লি বিশ্ববিদ্যালয়ের 86টি একাডেমিক বিভাগ 16টি অনুষদে বিভক্ত।
অতীতে, প্রযুক্তি অনুষদ ইঞ্জিনিয়ারিং এবং প্রযুক্তির কোর্স অফার করত। অনুষদে আগে দিল্লি কলেজ অফ ইঞ্জিনিয়ারিং অন্তর্ভুক্ত ছিল, এটি দিল্লি টেকনোলজিক্যাল ইউনিভার্সিটি এবং নেতাজি সুভাষ ইনস্টিটিউট অফ টেকনোলজিতে রূপান্তরিত হওয়ার আগে এটি নেতাজি সুভাষ ইউনিভার্সিটি অফ টেকনোলজিতে রূপান্তরিত হয়েছিল । 
দিল্লি বিশ্ববিদ্যালয়ের দুটি অনুমোদিত অনুষদ রয়েছে:
ঢাবিতে প্রায় ২৮টি কেন্দ্র ও প্রতিষ্ঠান রয়েছে। এগুলি চারটি বিভাগে বিভক্ত:
মার্গারেট আলভা

মার্গারেট নাজারেথ আলভা (জন্ম ১৪ এপ্রিল ১৯৪২) একজন ভারতীয় রাজনীতিবিদ। তিনি ২০০৯ থেকে ২০১৪ সালের মধ্যে বিভিন্ন সময়ে গোয়ার ১৭তম রাজ্যপাল, গুজরাটের ২৩তম রাজ্যপাল, রাজস্থানের ১৯তম রাজ্যপাল এবং উত্তরাখণ্ডের ৪র্থ রাজ্যপাল হিসাবে দায়িত্ব পালন করেছেন। তিনি এর আগে কেবিনেট মন্ত্রী হিসেবে দায়িত্ব পালন করেছেন। তিনি রাজস্থানে পাঞ্জাবের গভর্নর শিবরাজ পাটিলের কাছ থেকে দায়িত্ব নেন, যিনি সেই রাজ্যের অতিরিক্ত দায়িত্ব পালন করছিলেন। গভর্নর নিযুক্ত হওয়ার আগে, তিনি ভারতীয় জাতীয় কংগ্রেসের একজন সিনিয়র ব্যক্তিত্ব ছিলেন এবং সর্বভারতীয় কংগ্রেস কমিটির যুগ্ম সম্পাদক ছিলেন। তার শাশুড়ি, ভায়োলেট আলভা, ১৯৬০-এর দশকে রাজ্যসভার দ্বিতীয় ডেপুটি চেয়ারপারসন ছিলেন।
১৭ জুলাই ২০২২-এ, সংযুক্ত প্রগতিশীল জোট এবং কিছু অন্যান্য অ-ইউপিএ বিরোধী দল তাকে ২০২২ সালের নির্বাচনে ভারতের উপরাষ্ট্রপতি পদের জন্য মনোনীত করেছিল। কিন্তু তিনি তার প্রতিপক্ষ জগদীপ ধনখরের কাছে ৬ আগস্ট ২০২২-এ ৩৪৬ ভোটের ব্যবধানে পরাজিত হন।
তারিখ-ই-বঙ্গালাহ

তারিখ-ই-বঙ্গালাহ মুন্‌শি সলিমউল্লাহ রচিত একটি ইতিহাস গ্রন্থ যা বাংলার ইতিহাসের অন্যতম গুরুত্বপূর্ণ তথ্যসূত্র বলে বিবেচিত। গ্রন্থটি আনুমানিক ১৭৬৩ সালে এবং ফার্সি ভাষায় রচিত। এ গ্রন্থে বাংলার সুবাদার ইব্রাহিম খানের (১৬৮৯ - ১৬৯৮) সময় থেকে নবাব আলিবর্দী খানের (১৭৪০ - ১৭৫৬) সময় পর্যন্ত বাংলা ইতিহাসের সংক্ষিপ্ত এবং নির্ভরযোগ্য বর্ণনা পাওয়া যায়। 
মুন্সি সলিমুল্লাহ একজন প্রত্যক্ষদর্শী হিসেবে বিভিন্ন ঘটনার সাক্ষী ছিলেন। এছাড়াও তিনি বাংলার নাযিম ও ফোর্ট উইলিয়াম দূর্গের শাসনকর্তার অধীনে চাকরি করায় সরকারি বিভিন্ন দলিল-দস্তাবেজ দেখার সুযোগ হয়। অবশিষ্টাংশ প্রত্যক্ষদর্শী বন্ধু ও শুভাকাঙ্ক্ষীদের থেকে শুনে এই গ্রন্থটি রচনা করেন। 
এই গ্রন্থে বাংলার অর্থনৈতিক ও আর্থসামাজিক অবস্থার বর্ণনা দেন। মুর্শিদকুলী খানের রাজনৈতিক প্রজ্ঞা,সততা ও সুবিচারের প্রশংসা করেন৷ অত্যাচারী জমিদার ও কর আদায়কারীদের সমালোচনা করেন। দলদস্যু ও বর্গীদের দমনের নিমিত্তে নবাব আলীবর্দী খান তাঁর ১৭ বছরের নাতী সিরাউদ্দৌলাকে নিয়ে বাংলার মাঠ-প্রান্তরে ঘুরে বেড়ানোর দৃশ্য এই গ্রন্থে তিনি ফুটিয়ে তুলেন৷ 
এছাড়াও এই গ্রন্থে তিনি মুঘল সম্রাজ্যের পতনমুখ, নবাবাদের বিপর্যয়,ইংরেজ শক্তি বাংলায় প্রভাব বিস্তার ইত্যাদি বিষয়াবলী সবিস্তারে উল্লেখ করেন।ফার্সি ভাষায় রচিত বাংলার আঞ্চলিক ইতিহাসের এই গ্রন্থে মুঘলদের পতন পর্ব এবং ইস্ট ইন্ডিয়া কোম্পানির প্রাথমিক পর্যায়ের শাসনের ঘটনাবলীর বিবরণও তিনি তুলে ধরেন। 
বাঙ্গালী জাতির ইতিহাস রচনায় তারিখে বাঙ্গালার ভূমিকা অনস্বীকার্য।
অ্যান্ড্রু এস ট্যানেনবম

অ্যান্ড্রু স্টুয়ার্ট "অ্যান্ডি" ট্যানেনবাম (ast নামেও পরিচিত) (জন্ম মার্চ ১৬, ১৯৪৪) নেদারল্যান্ডের ভ্রিজে ইউনিভার্সিটির কম্পিউটার বিজ্ঞানের একজন অধ্যাপক। কম্পিউটার বিজ্ঞানের ব্যবহারিক শিক্ষার জন্য তিনি মিনিক্স নামে একটি ইউনিক্স এর মত অপারেটিং সিস্টেম লিখে পরিচিতি পেয়েছেন। এছাড়া তিনি কম্পিউটার বিজ্ঞানের জন্য অনেক পাঠ্যপুস্তক লিখেছেন। তার মতে অধ্যাপনাই তার সবচেয়ে গুরুত্বপূর্ণ কাজ।
মাদ্রাজ বিশ্ববিদ্যালয়

মাদ্রাজ বিশ্ববিদ্যালয় হল ভারতের তামিলনাড়ুর চেন্নাইয়ে অবস্থিত একটি অন্যতম প্রাচীন বিশ্ববিদ্যালয়। লন্ডন বিশ্ববিদ্যালয়ের অনুসরণে ৫ সেপ্টেম্বর ১৮৫৭ খ্রিস্টাব্দে এই বিশ্ববিদ্যালয়ের রূপরেখা বাস্তবায়িত হয়।
এটি একটি কলেজিয়েট রিসার্চ বিশ্ববিদ্যালয় এবং শহরে ছয়টি ক্যাম্পাস রয়েছে: চাপাউক, মেরিনা, গুইন্ডি, তারামানি, মাদুরাভোয়েল এবং চেটপেট। এটি ১৮ টি স্কুল-এর অধীনে স্নাতকোত্তর শিক্ষাদান এবং গবেষণা বিভাগের ৮৭ টি একাডেমিক বিভাগের অধীনে ২৩০ টিরও বেশি কোর্স সরবরাহ করে, যেখানে বিজ্ঞান, সামাজিক বিজ্ঞান, মানবিকতা, ব্যবস্থাপনা ও চিকিৎসার পাশাপাশি ১২১ অধিভুক্ত কলেজ এবং ৫৩ টি অনুমোদিত গবেষণা সংস্থার বিভিন্ন ক্ষেত্র রয়েছে। ন্যানোপ্রযুক্তি, ফোটোনিকস এবং নিউরোটক্সিসিটির উন্নত গবেষণার জন্য এই বিশ্ববিদ্যালয়টিতে জাতীয় কেন্দ্র রয়েছে। এছাড়াও, বায়ো ফিজিক্সে তিনটি কেন্দ্রের অ্যাডভান্সড স্টাডি (সিএএস), উদ্ভিদ বিজ্ঞান এবং গণিতে রয়েছে।
মাদ্রাজ বিশ্ববিদ্যালয় দুটি ভারতীয় পদার্থবিজ্ঞানের নোবেল বিজয়ী, সিভি রমন এবং সুব্রাহ্মণ্য চন্দ্রশেখরের আলমা ম্যাটার, এ.পি.জে. আবদুল কালাম সহ ভারতের পাঁচ রাষ্ট্রপতি, এবং শ্রিনিবাস রামানুজন সহ একাধিক উল্লেখযোগ্য গণিতবিদ।
মারাঠা সাম্রাজ্য

মারাঠা সাম্রাজ্য (মারাঠি: मराठा साम्राज्य) হল একটি ঐতিহাসিক সাম্রাজ্য, যা খ্রিষ্টীয় সপ্তদশ শতাব্দী হতে ঊনবিংশ শতাব্দীর প্রথমভাগ পর্যন্ত (১৬৭৪ - ১৮১৮) ভারতবর্ষের দুই-তৃতীয়াংশ জুড়ে বিদ্যমান ছিলো। এর প্রতিষ্ঠাতা ছিলেন ছত্রপতি শিবাজী। মুঘল সম্রাট আওরঙ্গজেবের মৃত্যুর পর মারাঠা সাম্রাজ্য পেশোয়ার(প্রধানমন্ত্রী) অধীনে বহুগুণ বিস্তৃত হয়। বিস্তারের সর্বোচ্চ সময়ে এটি উত্তরে পেশাওয়ার থেকে দক্ষিণ ভারতে কর্ণাটক পর্যন্ত বিস্তৃত ছিল(যদিও তামিলনাড়ুতে পৃথক মারাঠা রাজ্য ছিল)। মুঘল সাম্রাজ্য ধ্বংস হলে ভারতে শেষ হিন্দু সাম্রাজ্য হিসেবে মারাঠা সাম্রাজ্যকেই বিবেচনা করা হয়। ১৭৬১ সালে মারাঠারা পানিপথের তৃতীয় যুদ্ধে ব্যাপক ক্ষয়ক্ষতির সাথে পরাজিত হয় যা উত্তর দিকে তাদের সাম্রাজ্যের বিস্তার রোধ করে। এর ফলে উত্তর ভারত কার্যত কিছুদিন মারাঠা সাম্রাজ্য থেকে বেরিয়ে যায়। যদিও ১৭৭০ সালে উত্তর ভারত আবার মারাঠা সাম্রাজ্যের অধীনে আসে। কিন্তু মারাঠা সাম্রাজ্য সম্রাটের অধীনে কেন্দ্রীয় ভাবে শাসিত হওয়ার পরিবর্তে পেশোয়া ও অন্যান্য অঞ্চলের মারাঠা শাসকদের অধীনে বিভক্ত হয়ে যায় ও কনফেডারেসি হিসেবে আত্মপ্রকাশ করে। ১৮১৮ সালের মধ্যে ইঙ্গ-মারাঠা যুদ্ধে ব্রিটিশদের কাছে মারাঠা সাম্রাজ্যের চূড়ান্ত পরাজয় ও বিলুপ্তি ঘটে।
সাম্রাজ্যের একটি বৃহৎ অংশ ছিল সমুদ্রবেষ্টিত এবং কানোজি আংরের মতো দক্ষ সেনাপতির অধীনস্থ শক্তিশালী নৌ-বাহিনী দ্বারা সুরক্ষিত। তিনি প্রতিপক্ষের, বিশেষত পর্তুগিজ ও ব্রিটিশদের নৌ-আক্রমণ সাফল্যের সাথেই প্রতিহত করেন। সুরক্ষিত সমুদ্রসীমা এবং শক্তিশালী দুর্গব্যবস্থা মারাঠাদের সামরিক ইতিহাসে গুরুত্বপূর্ণ ভূমিকা পালন করে।
শিবাজী (১৬৩০-১৬৮০) ছিলেন ভোঁসলে বংশের একজন মারাঠা অভিজাত এবং মারাঠা রাজ্যের প্রতিষ্ঠাতা। শিবাজী ১৬৪৫ সালে বিজাপুরের সালতানাতের বিরুদ্ধে একটি প্রতিরোধের নেতৃত্ব দিয়েছিলেন টোর্না দুর্গ জয় করে, তারপরে আরও অনেক দুর্গ তার নিয়ন্ত্রণে রেখে এবং হিন্দবী স্বরাজ্য (হিন্দু জনগণের স্ব-শাসন )প্রতিষ্ঠা করেন। তিনি রায়গড়কে রাজধানী করে একটি স্বাধীন মারাঠা রাজ্য তৈরি করেন এবং তার রাজ্য রক্ষার জন্য মুঘলদের বিরুদ্ধে সফলভাবে যুদ্ধ করেন। তিনি ১৬৭৪ সালে নতুন মারাঠা রাজ্যের ছত্রপতি (সার্বভৌম) হিসাবে মুকুট লাভ করেন।
তার অধীনে মারাঠা আধিপত্য ছিল উপমহাদেশের প্রায় ৪.১%, কিন্তু এটি বৃহৎ অঞ্চলে বিস্তৃত ছিল। তার মৃত্যুর সময়, এটিকে প্রায় ৩০০টি দুর্গ দিয়ে শক্তিশালী করা হয়েছিল এবং প্রায় ৪০,০০০ অশ্বারোহী, এবং ৫০,০০০ সৈন্য এবং সেইসাথে পশ্চিম উপকূল বরাবর নৌ স্থাপনা দ্বারা রক্ষা করা হয়েছিল। সময়ের সাথে সাথে, রাজ্যের আকার এবং ভিন্নতা বৃদ্ধি পাবে; তার নাতির শাসনের সময় এবং পরে ১৮ শতকের প্রথম দিকে পেশোয়াদের অধীনে, এটি একটি বিশাল রাজ্যে পরিণত হয়।
শিবাজীর দুটি পুত্র ছিল: সম্ভাজি এবং রাজারাম, যাদের মা ভিন্ন ছিল এবং সৎ ভাই ছিলেন।
মারাঠা সম্রাজ্যের উল্লেখযোগ্য বিদ্রোহগুলোর মধ্যে অন্যতম বিদ্রোহ হলো মহাদেব মন্দির বিদ্রোহ। মহাদেবের মন্দিরে একদল রাম ভক্ত এসে রাম নাম বলা শুরু করে ফলে শুরু হয় রাম ভক্ত সন্যাসী এবং মহাদেব এর মন্দিরের পুরোহিতদের মধ্যে মারামারি। এটি ধীরে ধীরে বিদ্রোহে রূপ নেয়। যদিও মারাঠা সম্রাট সম্ভাজী কঠোর হস্তে দমন করেছিল।
আধুনিক ভারতের পূর্ব পরিকল্পনাকারী মারাঠা সম্রাজ্য ।যার ভৌগলিক অবস্থান ছিল বিশাল। তারা চেয়েছিল ব্রিটিশ রাজের পতনের মাধ্যমে স্বাধীন ভারত প্রতিষ্ঠা করতে। যার নাম দিয়েছিল গান্ডিয়ান । কিন্তু ১৮১৮ সালে মারাঠা সম্রাজ্যের পতন হয়।
ব্রাহ্মণ (বর্ণ)

ব্রাহ্মণ (, ) হিন্দু বর্ণপ্রথার প্রথম বর্ণ। অন্য তিনটি বর্ণ হলো ক্ষত্রিয়, বৈশ্য এবং শূদ্র। ব্রাহ্মণ বংশ পরম্পরায় ধর্মীয় শিক্ষার রক্ষক (আচার্য বা গুরু)।
ব্রাহ্মণদের ঐতিহ্যগত পেশা হলো হিন্দু মন্দিরে বা সামাজিক-ধর্মীয় অনুষ্ঠানে যাজকত্ব (পুরোহিত, পণ্ডিত বা পূজারী) এবং উত্তরণের আচার পরিচালনা করা, যেমন বিবাহের অনুষ্ঠান। চারটি শ্রেণীর মধ্যে ব্রাহ্মণদের সর্বোচ্চ ধর্মীয় মর্যাদা রয়েছে। তাদের জীবিকা কঠোর কঠোরতা এবং স্বেচ্ছামূলক দারিদ্র্যের মধ্যে একটি হিসাবে নির্ধারিত হয়। তবে ভারতীয় গ্রন্থগুলি অনুসারে, ব্রাহ্মণগণ কৃষিকাজ, যুদ্ধ, ব্যবসা, রাজকর্মচারীর পাশাপাশি অন্যান্য পেশার সাথেও যুক্ত ছিলেন।
অভিধানে ব্রাহ্মণ শব্দটি ব্রহ্ম শব্দ থেকে এসেছে। এটি সংস্কৃত ব্রোম/বৃনহ্+মন হতে উৎপত্তি। যার অর্থ হলো পরমাত্মা, পরমেশ্বর, পরমপুরুষ, বিধাতা, বেদমন্ত্র, তপস্যা, ওঙ্কার। যিনি ব্রহ্মকে জানেন তাকে ব্রাহ্মণ বলে।
আধুনিক পণ্ডিতদের মতে, প্রাচীন গ্রন্থে ব্রাহ্মণ শব্দটি জাতিকে বোঝায় না, তবে কেবল প্রচারক বা কোনো ঐতিহ্যের পথপ্রদর্শক। জন্মসূত্রে মূলত কেউ ব্রাহ্মণ হয়না, কর্মগুণে ব্রাহ্মণ হয়। ভগবদ্গীতায় ব্রাহ্মণদের কর্ম সম্পর্কে বলা আছে:
সম্ভাব্য সামাজিক শ্রেণী হিসাবে "ব্রাহ্মণ"-এর প্রাচীনতম অনুমিতর উল্লেখ ঋগ্বেদে আছে, একবারই পাওয়া যায়, এবং সূক্তটিকে বলা হয় পুরুষসূক্ত। মণ্ডল ১০, ঋগ্বেদ ১০.৯০.১১-১২-এর ঋক অনুসারে, ব্রাহ্মণদেরকে পুরুষের মুখ থেকে উদ্ভূত বলে বর্ণনা করা হয়েছে, শরীরের সেই অংশ যেখান থেকে শব্দ বের হয়।
পুরুষসূক্ত বর্ণ শ্লোকটিকে এখন সাধারণত পরবর্তী সময়ে বৈদিক পাঠে সন্নিবেশিত করা হয়েছে বলে মনে করা হয়, সম্ভবত সনদ মিথ হিসেবে। স্টেফানি জ্যামিসন ও জোয়েল ব্রেরেটন, সংস্কৃত ও ধর্মীয় অধ্যয়নের অধ্যাপক, বলেন, "বিস্তৃত, বহু-বিভক্ত এবং ব্যাপক বর্ণপ্রথার জন্য ঋগ্বেদে কোন প্রমাণ নেই", এবং "বর্ণ ব্যবস্থাটি ঋগ্বেদে ভ্রূণীয় বলে মনে হয় এবং তখন এবং পরবর্তীতে, সামাজিক বাস্তবতার পরিবর্তে সামাজিক আদর্শ"।
কুলকার্নির মতে, গৃহ্য সূত্রে বলা হয়েছে যে, যজ্ঞ, অধ্যয়ন (বেদ অধ্যয়ন ও শিক্ষা), দান প্রতিগ্রহ (গ্রহণ করা এবং উপহার দেওয়া) হল "ব্রাহ্মণদের বিশেষ দায়িত্ব ও সুযোগ-সুবিধা"।
হিন্দুধর্মের ধর্মসূত্র ও ধর্মশাস্ত্র গ্রন্থগুলি ব্রাহ্মণদের প্রত্যাশা, কর্তব্য ও ভূমিকা বর্ণনা করে।
জন বুসানিচ বলেছেন যে প্রাচীন ভারতীয় গ্রন্থে ব্রাহ্মণদের জন্য নির্ধারিত নৈতিক নীতিগুলি গ্রীক সদগুণ-নৈতিকতার অনুরূপ, যে "মানুর ধার্মিক ব্রাহ্মণকে অ্যারিস্টটলের ব্যবহারিক জ্ঞানের লোকের সাথে তুলনা করা যেতে পারে", এবং "গুণসম্পন্ন ব্রাহ্মণ প্লেটোনিক-অ্যারিস্টোটেলিয়ান দার্শনিকের মতন নন" এই পার্থক্যের সাথে যে পরেরটি যাজকীয় ছিল না।
ব্রাহ্মণ শব্দটি প্রাচীন ও মধ্যযুগীয় সূত্র এবং বৌদ্ধ ও জৈনধর্মের ভাষ্য গ্রন্থে ব্যাপকভাবে দেখা যায়।
আধুনিক পণ্ডিতরা বলেছেন যে প্রাচীন গ্রন্থে ব্রাহ্মণ শব্দের এই ধরনের ব্যবহার কোন জাতিকে বোঝায় না, তবে কেবল "প্রভু" (বিশেষজ্ঞ), অভিভাবক, নির্জন, প্রচারক বা কোনো ঐতিহ্যের পথপ্রদর্শক। বৌদ্ধ ও অন্যান্য অ-হিন্দু ঐতিহ্যে ব্রাহ্মণের বিকল্প প্রতিশব্দ হল মহানো।
ব্রাহ্মণগণ দুটো প্রধান শাখায় বিভক্ত - পঞ্চগৌড় ব্রাহ্মণ ও পঞ্চদ্রাবিড় ব্রাহ্মণ।
নীল শালুক

নীল শালুক বা নীল শাপলা Nymphae গোত্রের এক প্রকারের জলজ উদ্ভিদ। এর বিভিন্ন প্রজাতির মধ্যে রয়েছে (Nymphaea capensis) এবং (Nymphae caerulea)। এর আদি নিবাস আফ্রিকা মহাদেশে।
Nymphaea capensis প্রজাতির নীল শাপলার ফুলের পাপড়ির রঙ গাঢ় নীল। এর পাতা গোলাকার ও খাঁজ যুক্ত। Nymphaea caerulea প্রজাতির নীল শাপলার পাতা ও ফুল ক্ষুদ্রাকার, এবং পাপড়ির রঙ হালকা নীল।
আফ্রিকার দক্ষিণভাগে দক্ষিণ আফ্রিকা ও পার্শ্ববর্তী দেশগুলোতর স্বাদু পানি জলাশয়ে নীল শালুক জন্মায়। শুষ্ক মৌসুমে নদীর বুকে পানি শুকিয়ে গেলেও এই গাছের কন্দ দীর্ঘকাল টিকে থাকতে পারে। বর্ষাকালে নদীতে পানি ফিরে আসলে কন্দ থেকে পাতা ও ফুল বের হয়।
নীল শালুক সবচেয়ে ভালো জন্মে অগভীর পানিতে।
নর্দার্ন কার্ডিনাল

নর্দার্ন কার্ডিনাল (বৈজ্ঞানিক নাম: "Cardinalis cardinalis") Cardinalidae (কার্ডিনালিডি) গোত্র বা পরিবারের অন্তর্গত "Cardinalis" (কার্ডিনালিস) গণের অন্তর্গত এক প্রজাতির ছোট গায়ক পাখি। পাখিটি উত্তর ও মধ্য আমেরিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।
এর প্রধান খাদ্য হলো বীজ। নিজেদের মোটা শক্ত ঠোঁটের সাহায্যে তাড়াতাড়ি বীজ ছাড়িয়ে খেতে পারে।
কাশী হিন্দু বিশ্ববিদ্যালয়

বেনারস হিন্দু বিশ্ববিদ্যালয় (হিন্দি : काशी हिन्दू विश्वविद्यालय) হল বারাণসীতে অবস্থিত একটি কেন্দ্রীয় বিশ্ববিদ্যালয় এবং একটি আন্তর্জাতিক মানের ভারতীয় শিক্ষাপ্রতিষ্ঠান। এই বিশ্ববিদ্যালয় এশিয়ার বৃহত্তম আবাসিক বিশ্ববিদ্যালয় হিসেবে স্বীকৃতি দেওয়া হয়েছে।
আজরাইল

আজরাইল () একজন দেবদূত বা ফেরেশতা যার কাজ হচ্ছে ঈশ্বরের নির্দেশানুযায়ী প্রাণীর প্রাণ সংহার করা। ইসলাম ধর্মের বর্ণনানুসারে মৃত্যুকালে ফেরেশতা আজরাইল ব্যক্তির পৃথিবীর আমল বা কৃতকর্ম অনুযায়ী ভালো মানুষের কাছে পবিত্ররূপে আর পাপীদের কাছে ভয়ংকররূপে আবির্ভূত হন এবং মানুষের জান বা রুহ কবজ করেন।
ইংরেজিতে আজরাইল শব্দটি আরবি ʿIzrāʾīl (عزرائيل) অথবা Azra'eil (عزرایل) থেকে আর্বিভূত হয়েছে। ইসলাম , শিখ ও হিব্রুদের ধর্মে এর উপস্থিতি আছে। মুসলমানদের ধর্মগ্রন্থ আল কুরআনে আজরাইল নামের কোন অস্তিত্ব নাই। পরিবর্তে পবিত্র কুরআনে মালাক আল-মউত শব্দটি ব্যবহার করা হয়েছে। দুটি শব্দই "মৃত্যুর ফেরেস্তা" অর্থ প্রকাশ করে। আজরাইল শব্দটি ইজরাইল, আজরিন, ইজরায়েল, আজরাইল, আজরাইল, আজরাইল, ওজরিয়েল, আজরা-ঈল নামেও লেখা হয়। চেম্বারস ইংরেজি অভিধানে শব্দটির অর্থ "সৃষ্টিকর্তাকে সাহায্য করা" বোঝানো হয়েছে।
কুরআনে সুরা সাজদাহের আয়াত সংখ্যা ১১-এ উল্লেখ করা হয়েছে: “বলে দাও, তোমাদের জান কবজের দায়িত্বে নিয়োজিত ফেরেশতারা, তোমাদের প্রাণ হরণ করবে। নির্দিষ্ট কাদের নিয়োগ করা হয়েছে, তোমাদের উপর? অতঃপর তোমরা তোমাদের রবের কাছে ফিরে যাবে।” উপরন্তু সুরা আনআমের ৬১ সংখ্যক আয়াতে বলা হয়েছে, “অবশেষে যখন তোমাদের কারো মৃত্যু উপস্থিত হয় তখন আমার প্রেরিতরা তার মৃত্যু ঘটায় এবং তারা এতে কোনো ত্রুটি করে না।” এ আয়াতের ব্যাখ্যায় বলা হয়েছে “রুসুল” শব্দ দ্বারা রুহ কবজ করার সময় হজরত আজরাইলের সঙ্গে উপস্থিত সহকারী ফেরেশতাগণকে বোঝানো হয়েছে। রুহ কবজ করার সময় মালাকুল মউত মূল দায়িত্ব পালন করলেও সঙ্গে তার একদল ফেরেশতা উপস্থিত থাকে। রুহ কবজ করার পর রুহকে রহমতের ফেরেশতা অথবা আজাবের ফেরেশতার নিকট হস্তান্তর করা হয়।
কুরআনে বলা হয়েছে প্রত্যেক আত্মাকে মৃত্যুর স্বাদ লাভ করতে হবে। মৃত্যু হলো পৃথিবীর জীবনকালের সমাপ্তি। প্রতিটি মানুষের মৃত্যুর স্থান দিন-ক্ষণ সুনির্দিষ্ট। মৃত্যুর স্থান সম্বন্ধে কুরআনে সুরা নিসায় বলা হয়েছে:
সুরা নিসা’র উর্পযুক্ত ৭৮ সংখ্যক আয়াতের অর্থ হলো: “তোমরা যেখানেই থাক না কেন মৃত্যু কিন্তু তোমাদেরকে পাকড়াও করবেই; যদি তোমরা সুদৃঢ় দূর্গের ভেতরেও অবস্থান কর, তবুও। বস্তুত তাদের কোনো কল্যাণ সাধিত হলে তারা বলে যে, এটা সাধিত হয়েছে আল্লাহর পক্ষ থেকে। আর যদি তাদের কোনো অকল্যাণ হয়, তবে বলে, এটা হয়েছে তোমার পক্ষ থেকে। বলে দাও, এসবই আল্লাহর পক্ষ থেকে। পক্ষান্তরে তাদের পরিণতি কী হবে, যারা কখনও কোনো কথা বুঝতে চেষ্টা করে না।”
মৃত্যুর সময় সম্বন্ধে কুরআনে সুরা আরাফে বলা হয়েছে:
‘প্রত্যেক সম্প্রদায়ের একটি (মৃত্যুর) মেয়াদ রয়েছে। যখন তাদের মেয়াদ (মৃত্যু) এসে যাবে, তখন তারা না এক মুহুর্ত পিছে যেতে পারবে, আর না এগিয়ে আসতে পারবে।’ (সুরা আরাফ : আয়াত ৩৪) 
মৃত্যুর নির্ধারিত সময় উপস্থিত হলে আল্লাহ’র নির্দেশ অনুযায়ী আজরাইল ব্যক্তির নিকট উপস্থিত হন। পৃথিবীর আমল বা কৃতকর্ম অনুযায়ী ভালো মানুষের কাছে পবিত্ররূপে আর পাপীদের কাছে ভয়ংকররূপে আবির্ভূত হন এবং মানুষের জান বা রুহ কবজ করেন। তার সঙ্গে আরও ফেরেশতারা থাকেন।
বাঙালি ব্রাহ্মণ

বাঙালি ব্রাহ্মণ হলো হিন্দু ব্রাহ্মণ, যারা ঐতিহাসিকভাবে ভারতীয় উপমহাদেশের বঙ্গদেশে বসবাস করে, যা বর্তমানে ভারতের পশ্চিমবঙ্গ, আসাম রাজ্য ও বাংলাদেশ নিয়ে গঠিত। বৈদ্য ও কায়স্থদের সঙ্গে বাঙালি ব্রাহ্মণদেরকে ঐতিহ্যগত ভাবে বাংলার তিনটি 'উচ্চ জাতি'-র মধ্যে গণ্য করা হয়। ঔপনিবেশিক যুগে, একচেটিয়াভাবে না হলেও বাংলার ভদ্রলোক শ্রেণীর একটা বড়ো অংশ এই বর্ণ থেকে উঠে এসেছিল, যারা পশ্চিমবঙ্গে একটি যৌথ আধিপত্য বজায় রেখেছে।
ব্রাহ্মণীয় অনুষ্ঠানগুলি দুই ধরনের আচারের উদ্ভব হয়েছে: বৈদিক এবং পুরাণিক। 
বৈদিক আচার-অনুষ্ঠানাদি-আয়ুর্বৈদিক চিকিৎসা,ধনুর্বৈদিক কর্মাদি ও জ্যোতিষ বৈদিক গ্রহবিপ্রবৃত্তির মন্ত্রগুলি বেদের উপর ভিত্তি করে এবং এটিকে মহান পবিত্রতা হিসাবে বিবেচনা করা হয়, যখন পুরাণগুলি কম পবিত্রতার সূত্রগুলির উপর ভিত্তি করে, এবং প্রকাশিত জ্ঞানের উপর নয়। শূদ্রদেরকে পৌরাণিক আচার-অনুষ্ঠানে সন্তুষ্ট থাকতে বলা হয় এবং পৌরাণিক পৌরোহিত্য ব্রাহ্মণ পিতা ও শুদ্র মাতার সন্তানদের উপর ন্যস্ত।
গুপ্ত যুগ থেকে ব্রাহ্মণদের একাধিক জমি-অনুদান পরিলক্ষিত হয়েছে। ৪৩৩ খ্রিস্টাব্দের ধনাইদহ তাম্রশাসনের শিলালিপি তাদের মধ্যে প্রাচীনতম এবং এটিতে বরাহস্বমিন নামে একজন অনুদানপ্রাপ্ত ব্রাহ্মণের কথা লিপিবদ্ধ করা আছে। ৭ম শতাব্দীর নিদনপুর তাম্রলিপিতে উল্লেখ করা হয়েছে, যে জনবসতি সংলগ্ন একটি জলাভূমি ৫৬ টি গোত্রের ও বিভিন্ন বৈদিক বিদ্যালয়ের অন্তর্গত ২০৮ জনেরও বেশি বৈদিক ব্রাহ্মণকে দেওয়া হয়েছিল। বাঙালী ব্রাহ্মণরা যদিও অত্যন্ত উচ্চ আচার-অনুষ্ঠানের মর্যাদা ভোগ করতেন, কিন্তু দক্ষিণ ভারতের ব্রাহ্মণরা অতীতে যে একচেটিয়া উচ্চ সামাজিক ও অর্থনৈতিক মর্যাদা ভোগ করতেন তা বাঙালি ব্রাহ্মণদের কখনোই ছিল না। ব্রাহ্মণদের অর্থনৈতিক ও সামাজিক ক্ষমতা অন্যান্য জাতির সাথে ভাগ করে নিতে হয়েছিল।
এটি ঐতিহ্যগতভাবে বিশ্বাস করা হয় যে, খ্রিস্টীয় ১১তম শতকে, পাল রাজবংশের পতনের পর, একজন হিন্দু রাজা, আদিসুর কনৌজ থেকে পাঁচজন ব্রাহ্মণকে নিয়ে এসেছিলেন। তাঁর উদ্দেশ্য ছিল সেই এলাকায় ইতিমধ্যেই থাকা ব্রাহ্মণদের শিক্ষা প্রদান করা, যাদের তিনি অজ্ঞ বলে মনে করতেন, এবং গতানুগতিক গোঁড়া ব্রাহ্মণ্যবাদী হিন্দুধর্মকে পুনরুজ্জীবিত করা। ঐতিহ্য অনুসারে, এই পাঁচ অভিবাসী ব্রাহ্মণ এবং তাদের বংশধরেরা কুলীন ব্রাহ্মণ হয়েছিলেন। সেনগুপ্তের মতে, এই কিংবদন্তির একাধিক বিবরণ বিদ্যমান এবং ঐতিহাসিকরা সাধারণত এটিকে পুরাণ বা লোককাহিনী ছাড়া আর কিছুই বলে মনে করেন না, যার ঐতিহাসিক সত্যতা নেই। কিংবদন্তি রাজা ইয়াতি কেশরির অধীনে উড়িয়া ব্রাহ্মণদের অভিবাসনের অভিন্ন কাহিনী বিদ্যমান। সায়ন্তনী পালের মতে, দীনেশচন্দ্র সরকার মনে করেন যে, একশ্রেণীর বাঙালি ব্রাহ্মণেরা পশ্চিমের ব্রাহ্মণদের সঙ্গে নিজেদেরকে যুক্ত করে আরও প্রতিপত্তি অর্জনের আকাঙ্ক্ষায় কৌলিন্য ব্যবস্থা প্রতিষ্ঠা করে ছিলেন। তাছাড়া "দেবনাথ" বা নাথযোগী সম্প্রদায়ের "রুদ্রজ ব্রাহ্মণ" বাঙালি ব্রাহ্মণ শ্রেণীর অন্তর্ভুক্ত।
রেণুকা চৌধুরি

রেণুকা চৌধুরি (তেলুগু : రేణుక చౌదరి) হলেন একজন বিশিষ্ট ভারতীয় রাজনীতিবিদ এবং বর্তমানে কেন্দ্রীয় মন্ত্রিসভার অন্যতমা সদস্যা। ইনি ২০০৬ সালের জানুয়ারি থেকে ভারত সরকারের মহিলা ও শিশুকল্যাণ বিভাগের ভারপ্রাপ্ত রাষ্ট্রমন্ত্রী।
বেঙ্গালুরু বিশ্ববিদ্যালয় থেকে শিল্প মনস্তত্ত্ব বিষয়ে স্নাতকোত্তর ডিগ্রি লাভ করার পর ১৯৮৪ খ্রিষ্টাব্দে তেলুগু দেশম পার্টিতে যোগদানের মধ্য দিয়ে রেণুকা চৌধুরির রাজনৈতিক জীবনের সূচনা হয়। ১৯৮৬ সাল থেকে ১৯৯৮ সাল পর্যন্ত পর পর দু'বার তিনি রাজ্যসভার সদস্য হিসেবে নির্বাচিত হন। সেই সময় তিনিই ছিলেন তেলুগু দেশম পার্টির মুখ্য কার্য নির্বাহক। ১৯৯৮ সালে তিনি তেলুগু দেশম পার্টি ত্যাগ করে ভারতীয় জাতীয় কংগ্রেসে যোগদান করেন। এরপর ১৯৯৯ এবং ২০০৪ সালে তিনি ত্রয়োদশ এবং চতুর্দশ লোকসভায় ভারতীয় জাতীয় কংগ্রেসের সাংসদ হিসেবে নির্বাচিত হন।
মুকুল রায়

মুকুল রায় হলেন একজন ভারতীয় রাজনীতিবিদ। তিনি ২০১৭ সাল অব্দি ভারতীয় সংসদের রাজ্যসভার এবং সর্বভারতীয় তৃণমূল কংগ্রেসের সদস্য ছিলেন । তিনি ২০১১ থেকে ২০১২ সাল পর্যন্ত ভারতীয় প্রজাতন্ত্রের রেলমন্ত্রীও ছিলেন। তিনি ২০১৭ থেকে ২০২১ সাল পর্যন্ত ভারতীয় জনতা পার্টিতে জাতীয় সহ-সভাপতি ছিলেন। বর্তমানে তিনি সর্বভারতীয় তৃণমূল কংগ্রেসের একজন নেতা।
মুকুল রায় কলকাতা বিশ্ববিদ্যালয় থেকে বিএসসি ডিগ্রি লাভ করেন এবং ২০০৬ সালে পাব্লিক অ্যাডমিনিসট্রেশন বিষয়ে মাদুরাই কামরাজ বিশ্ববিদ্যালয় থেকে এমএ ডিগ্রি লাভ করেন।
মুকুল রায় যুব কংগ্রেস নেতা হিসাবে রাজনৈতিক জীবন শুরু করেন এবং ক্রমশ মমতা বন্দ্যোপাধ্যায় এর ঘনিষ্ঠ হয়ে ওঠেন।
১৯৯৮ সালে যখন ভারতীয় জাতীয় কংগ্রেস ভেঙ্গে মমতা বন্দ্যোপাধ্যায় সর্বভারতীয় তৃণমূল কংগ্রেস গঠন করেন মুকুল রায় সেই দলের অন্যতম প্রতিষ্ঠাতা সদস্য ছিলেন। তিনি ২০০৬ সালে তৃণমূল কংগ্রেসের সর্ব ভারতীয় সাধারণ সম্পাদক হন।
২০০১ সালের পশ্চিমবঙ্গ বিধানসভা নির্বাচনে মুকুল রায় জগদ্দল বিধানসভা কেন্দ্র থেকে নির্বাচনে প্রতিদ্বন্ধিতা করেন এবং সারা ভারত ফরওয়ার্ড ব্লক প্রার্থী হরিপদ বিশ্বাসের কাছে পরাজিত হন।
২০০৬ সালে তিনি তৃণমূল কংগ্রেস প্রার্থী হিসাবে রাজ্যসভার সদস্য মনোনীত হন।
দ্বিতীয় ইউপিএ মন্ত্রীসভায় তিনি জাহাজ মন্ত্রক (ভারত) এর দায়িত্ব পান এবং পরবর্তীতে রেলমন্ত্রী হন।
২০১২ সালের রেল বাজেটে ভাড়া বৃদ্ধি জনিত অসন্তোষের কারণে মমতা বন্দ্যোপাধ্যায় তৎকালীন রেলমন্ত্রী দীনেশ ত্রিবেদীর ইস্তফা দাবি করেন। দীনেশ ত্রিবেদী ইস্তফা দিলে মুকুল রায় পরবর্তী রেলমন্ত্রী হন। 
সারদা কেলেঙ্কারি ও নারদা কাণ্ডে মুকুল রায়ের নাম জড়ানোর পর থেকেই মমতা বন্দ্যোপাধ্যায় এর সাথে তার দূরত্ব বাড়তে থাকে। যদিও প্রথম দিকে মমতা বন্দ্যোপাধ্যায় মুকুল রায় কে দৃঢ় ভাবে সমর্থন করতে দেখা যায়। 
২০২১ পশ্চিমবঙ্গ বিধানসভা নির্বাচনে মুকুল রায় কৃষ্ণনগর উত্তর বিধানসভা কেন্দ্র থেকে ভারতীয় জনতা পার্টি মনোনীত প্রার্থী হিসাবে ভোটে লড়েন এবং ৩৫ হাজার ৮৯ ভোটের ব্যবধানে জয়লাভ করেন।
২০২১ সালের ১১ জুন তারিখে তিনি ভারতীয় জনতা পার্টি ত্যাগ করেন এবং তার পূর্ববর্তী রাজনৈতিক দল সর্বভারতীয় তৃণমূল কংগ্রেস এ ফিরে যান। 4
কমলাদেবী চট্টোপাধ্যায়

কমলাদেবী চট্টোপাধ্যায় (কন্নড়: ಕಮಲಾ ದೇವಿ ) (এপ্রিল ৩, ১৯০৩ – অক্টোবর ২৯, ১৯৮৮) ছিলেন ভারতীয় স্বাধীনতা সংগ্রামের একজন উল্লেখযোগ্য নেত্রী। স্বাধীনতার পর ভারতীয় হস্তশিল্প, নাট্যকলাকে পুনরুজ্জীবিত করতে তাঁর নিরলস প্রয়াস অবিস্মরণীয়।
কমলাদেবী ৩ এপ্রিল ১৯০৩ সালে ম্যাঙ্গালোরে জন্মগ্রহণ করেন। তিনি পিতামাতার চতুর্থ এবং কনিষ্ঠ কন্যা সন্তান। তার বাবার নাম আন্নানথায়া ধারেশ্বর ও মায়ের নাম গিরিজাবা। কামালদেবী একজন ব্যতিক্রমী ছাত্রী ছিলেন এবং অল্প বয়স হতে তিনি দৃঢ়চেতা এবং সাহসী ছিলেন। তার বাবা-মা'র মহাদেব গোবিন্দ রানাডে, গোপাল কৃষ্ণ গোখলে এবং রামাবাই রানাডে এবং অ্যানি বেসন্তের মতো মহিলা নেতাসহ অনেক বিশিষ্ট মুক্তিযোদ্ধা ও বুদ্ধিজীবীদের সাথে বন্ধুত্ব ছিল। যা তরুণ কমলাদেবীকে স্বদেশী জাতীয়তাবাদী আন্দোলনের জন্য উৎসাহী করে তুলেছিল।
কমলাদেবী চট্টোপাধ্যায়ের ১৯১৭ সালে ১৪ বছর বয়সে বিয়ে হয়, কিন্তু বিয়ের দুই বছর পরে তিনি বিধবা হন। তারপরে চেন্নাইয়ে রানী মেরি কলেজে পড়াশোনা শুরু করেন। সেখানে সুহাসিনী চট্টোপাধ্যায়ের সাথে কমলাদেবীর পরিচয় হয়, যিনি সরোজিনী নাইডুর ছোট বোন ও ভারতের কম্যুনিস্ট পার্টির নেত্রী ছিলেন। সুহাসিনী ছিল কমলাদেবীর সহপাঠি, পরবর্তীতে তিনি কমলাদেবীকে তার প্রতিভাবান ভাই হারিন্দ্রনাথ চট্টোপাধ্যায়ের সাথে পরিচয় করিয়ে দেন। হারিন্দ্রনাথ ছিলেন কবি-নাট্যকার-অভিনেতা। অবশেষে, যখন কমলাদেবীর বিশ বছর বয়স, তখন হরিন্দ্রনাথ চট্টোপাধ্যায়ের সাথে বিয়ে হয়। এর ফলে নানা সমসযার সম্মুখীন হতে হয়। পরের বছরে তাদের একমাত্র পুত্র রাম জন্মগ্রহণ করেন।
বিবাহের অল্পসময় পরে, হরিন্দ্রনাথ লন্ডন ভ্রমণে চলে যান এবং কয়েক মাস পরে কামালদেবীও তার সাথে যোগ দেন। সেখানে গিয়ে তিনি লন্ডন বিশ্ববিদ্যালয়ের বেডফোর্ড কলেজে ভর্তি হন এবং পরে সমাজবিজ্ঞানে ডিপ্লোমা অর্জন করেন।
লন্ডনে থাকাকালীন কমলাদেবী ১৯২৩ সালে মহাত্মা গান্ধীর অসহযোগ আন্দোলন সম্পর্কে জানতে পারেন এবং তিনি অবিলম্বে দেশের সেবার জন্য প্রতিষ্ঠিত গান্ধী সংগঠন সেবা দলে যোগদান করার জন্য ভারতে ফিরে আসেন।এই দলের মাধ্যমে নারীদের স্বাধীনতা আন্দোলনে একত্রিত করেন।
১৯২৬ সালে তিনি মাদ্রাসের প্রাদেশিক বিধানসভায় অংশ নেওয়ার জন্য অনুপ্রাণিত হয়ে অল ইন্ডিয়া উইমেন্স কনফারেন্স (এআইডাব্লিউসি) এর প্রতিষ্ঠাতা মার্গারেট ই ক্যাসিন্সের সাথে সাক্ষাৎ করেন। এভাবে তিনি ভারতে আইনশৃঙ্খলা রক্ষার জন্য প্রথম মহিলা নেত্রী হয়েছিলেন। যদিও তিনি কয়েকদিনের জন্য প্রচারণা চালাতে পারেছিলেন এবং তিনি ৫৫টি ভোটের পার্থক্যে হেরেছিলেন।
পরের বছর তিনি অল ইন্ডিয়া উইমেন্স কনফারেন্স (এআইডাব্লিউসি) প্রতিষ্ঠা করেন এবং তার প্রথম সংগঠনিক সচিব হন।পরবর্তী কয়েক বছরে, এআইডাব্লিউসি-এর শাখা এবং স্বেচ্ছাসেবক কর্মসূচি সহ, সম্মানিত জাতীয় সংগঠন হয়ে উঠে এবং এর মাধেমে আইনি সংস্কারের জন্য দৃঢ়ভাবে কাজ করে।
এছারাও আরও অনেক বই তিনি লিখেছেন।
ভারত সরকার ১৯৫৫ সালে পদ্মভূষণ এবং ১৯৮৭ সালে পদ্মা ভুবনে সম্মানিত করে, যা ভারতের প্রজাতন্ত্রের সবচেয়ে শ্রদ্ধাশীল বেসামরিক পুরস্কারের মধ্যে অন্যতম। তিনি ১৯৬৬ সালে কমিউনিটি লিডারশিপের জন্য রামন ম্যাগসেসে পুরস্কার লাভ করেন। ১৯৭৪ সালে, তার জীবনকালের কাজের স্বীকৃতিস্বরূপ, তিনি সঙ্গীত নাটক একাডেমী ফেলোশিপ রত্ন সাদাস্যাকে ভূষিত করেন।.
মৌজা

মৌজা হচ্ছে রাজস্ব আদায়ের সর্বনিম্ন একক-এলাকা। মুঘল আমলে কোন পরগনা বা রাজস্ব-জেলার রাজস্ব আদায়ের একক হিসেবে শব্দটি ব্যাপকভাবে ব্যবহার করা হতো। একগুচ্ছ মৌজা নিয়ে গঠিত হতো একটি পরগনা । বিংশ শতাব্দীতে মৌজা শব্দটি ব্যবহূত হয় সামাজিক একক গ্রামের বিকল্প নাম হিসেবে এবং এই নামটি বেশ জনপ্রিয়তাও লাভ করে।
ঊনবিংশ শতাব্দী এবং তারও পূর্বে মৌজা সামাজিক ও রাজস্ব উভয়েরই একক হিসেবে চিহ্নিত হতো। এমন অনেক মৌজা ছিল যেখানে সামান্য কয়েকটি বসতবাড়ি ছিল অথবা আদৌ কোন বসতবাড়ি ছিল না। মৌজা ছিল শনাক্তকরণের সবচেয়ে গ্রহণযোগ্য চিহ্ন। মৌজার অন্তর্গত নির্দিষ্ট পরিমাণ ভূমিতে ছিল গ্রামীণ বসতি বা স্থাপনা। স্থানীয় অবস্থাভেদে এই বসতিগুলি ছিল ছড়িয়ে ছিটিয়ে অথবা একস্থানে কেন্দ্রীভূত। কেন্দ্রীভূত স্থাপনাগুলি সামগ্রিকভাবে গ্রাম বা পল্লী নামে পরিচিতি লাভ করে। জরিপ বিভাগ এবং রাজস্ব আদায়কারী কর্মচারীদের নিকট তাই শব্দদুটির (মৌজা ও গ্রাম) দুটি স্বতন্ত্র অর্থ রয়েছে। রাজস্ব নির্ধারণ এবং রাজস্ব আদায়ের জন্য এক ইউনিট জমির ভৌগোলিক অভিব্যক্তি ছিল মৌজা। অন্যদিকে গ্রাম ছিল মৌজার অন্তর্ভুক্ত শক্ত সামাজিক বন্ধনে গঠিত মনুষ্যবসতি। এভাবে একটি মৌজার অন্তর্গত একের অধিক গ্রাম থাকতে পারত এবং একইভাবে, একটি গ্রাম সন্নিহিত দুটি মৌজা নিয়ে গঠিত হতে পারত। বঙ্গদেশের পাললিক সমভূমিতে কেন্দ্রীভূত রীতিতে গ্রামবসতি খুব কমই গঠিত হয়েছে। ব্যক্তিক কৃষক পরিবার উন্মুক্ত মাঠে তাদের নিজস্ব ভূমির উপর বাস্তুভিটা নির্মাণ করা সুবিধাজনক মনে করত। উদাহরণস্বরূপ উল্লেখ করা যেতে পারে যে, ঊনবিংশ শতাব্দীতে বাকেরগঞ্জ জেলার সমতল ভূমিতে কদাচ গুচ্ছ বা কেন্দ্রীভূত গ্রাম ছিল। প্রতিবেশিতার বিষয় বিবেচনা না করেই এসব বসতবাড়ি নির্মাণ করা হতো। কিন্তু সিলেট ও ময়মনসিংহ জেলায় বিষয়টি এরকম ছিল না। সেখানে নদীতীরের উঁচু জমিতে কৃষকরা বৃহদাকার কেন্দ্রীয় গ্রামবসতি স্থাপন করত। উত্তরবঙ্গের জেলাসমূহে কতিপয় জলাশয়ের (পুকুর, দিঘি, ইত্যাদি) চারদিকে গুচ্ছগ্রাম নির্মাণ করা ছিল সাধারণ বৈশিষ্ট্য। একইভাবে, পরবর্তীকালে বঙ্গদেশের জেলাসমূহে ক্যাডাস্ট্রাল জরিপ পরিচালনাকালেও মৌজাকে সর্বনিম্ন রাজস্ব একক হিসেবে ব্যবহার করা হয়েছিল। স্থানীয় রাজস্ব নকশায় জুরিসডিকশন লিস্ট (জেএল) এবং রেভিনিউ সার্ভে (আরএস) নম্বর দ্বারা একটি মৌজা শনাক্ত করা হতো। জরিপ বা সেটেলমেন্টের রেকর্ডপত্রে মৌজা শব্দটির ব্যবহার এখনও প্রচলিত।
বনসাই

। শক্ত কাণ্ড রয়েছে এমন গাছের খর্বাকৃতি করার শিল্পকে বনসাই বলা হয়। শক্ত কাণ্ড বিশিষ্ট গাছকে নান্দনিক ভাবে ক্ষর্বাকৃতি করার যে শিল্প।গাছের গড়ন নির্ণয় থেকে শুরু করে তাতে পানি দেয়া তথা বাঁচিয়ে রাখা এবং যে পাত্রে বা টবে তা চাষ করা হয় তা নির্ধারণ এবং প্রতিস্থাপন সবই এর অন্তর্ভুক্ত।
প্রাচীন চীনা শব্দ ‘পেনজাই’ থেকে জাপানী ‘বনসাই’ শব্দের উৎপত্তি। বনসাই করতে ব্যবহৃত ট্রের মত যে পাত্র ব্যবহার করা হয় তাকেই সাধারণভাবে ‘বন’ বলা হয়। পাশ্চাত্যে পাত্রে ক্ষর্বাকৃতির গাছ বলতে ‘বনসাই’ বোঝায়।
প্রাচীন মিশরীয় সভ্যতায় পাত্রে বা টবে গাছ বা বিভিন্ন ধরনের গাছের চারা উৎপাদনের কথা জানা যায়। ৪০০০ খ্রীষ্ট পূর্বাব্দের রাজনৈতিক নথিপত্র থেকে পাথর কেটে তৈরি করা পাত্রে গাছ চাষের হদিস পাওয়া যায়। প্রচুর মন্দিরে ফারাও তৃতীয় রামেসেস পাত্রে লাগানো জলপাই, খেজুর এবং অন্যান্য গাছের বাগান দান করেছিলেন। প্রাচীন ভারতে ঔষধ আর খাবারের জন্য টবে বা পাত্রে গাছ লাগানোর প্রচলন ছিল।
২৬৫ খ্রীষ্টাব্দ থেকে ৪২০ খ্রীষ্টাব্দের মধ্যবর্তী চীন সাম্রাজ্যের সময়ের লেখালেখিতে প্রথম ‘পেনজাই’ শব্দের উল্যেখ পাওয়া যায়। বিভিন্ন সময়ে চীন দেশের নানা জায়গায়, জাপানে, কোরিয়াতে, ভিয়েতনামে এবং থাইল্যাণ্ডে ভিন্ন আকারে এর চর্চা বিস্তার লাভ করে। চৈনিক ছং রাজবংশের সময় জাপানে পাত্রে উৎপাদিত গাছের জনপ্রিয়তা পায়। জাপানের সাংস্কৃতিক বিনির্মাণের এই সময়ে তারা বেশকিছু চীন দেশীয় বৈশিষ্ট্য নিজেদের মত করে আত্মস্থ করে নেয়। পাত্রের ক্ষুদ্র গাছকে এই সময় ‘গামলার গাছ’(হাচি-নো-কি) বলা হত। জনৈক জাপানী জেন পুরোহিত, কোকান শিরেন-এর লেখা ‘ক্ষুদ্রাকৃতি বৃক্ষরাজির বাগান নিয়ে লেখা গদ্য’ বইয়ে ‘বনছেকি’ বা বনসাই এর নান্দনিক বৈশিষ্ট্য ও বাগান পরিকল্পনার আলোচনা পাওয়া যায়।
প্রথম প্রথম জাপানীরা পাত্রে জন্মানো বামনকৃত গাছ ঘরবাড়ী আর গাছ সাজাতে ব্যবহার করত। টকুযাওয়ার সময়ে বিস্তৃর্ণ বাগান তৈরি বিশেষ গুরুত্ব পায়। ধনীদের অবসরে বিনোদনের মাধ্যম হয়ে ওঠে আজালিয়া এবং ম্যাপলের মত গাছ পালন করা। বামনকৃত গাছ পাত্রে পালন করাও জনপ্রিয় ছিল। মোটামুটি ১৮০০ সালের দিকে জাপানীরা তুলনামূলকভাবে কম গভীর পাত্রে ক্ষুদ্র গাছ পরিচর্যা করার সাথে সাথে চৈনিক ‘পেনজাই’ শব্দের উচ্চারণ পরিবর্তন করে ফেলে।
টোকিওর রাজশিক প্রাসাদে থাকা অনেক পুরানো জীবিত একটি বনসাইকে জাপানের জাতীয় সম্পদ হিসেবে বিবেচনা করা হয়।
যে সকল গাছের বৃদ্ধি ধীরে ধীরে হয়। গাছের কাণ্ড মোটা হয়। বছরে একবার পাতা ঝরে। গাছের বয়স হলে গাছের ছাল মোটা হয়। গাছের ঝুরি নামে এমন গাছ, শিকড় কেটে দিলে ঝুরি গাছের শিকড়ের কাজ করে। গাছ অনেকদিন সতেজ থাকে এবং গাছের বয়স অনুযায়ী বেঁচে থাকে। যেখানে বা যেদেশে বনসাই করা হবে সে স্থানের আবহাওয়া উপযোগী হতে হয়।
বাংলাদেশে বনসাই করা যেতে পারে এমন গাছগুলো হল:
যত্ন ও চাষাবাদ বনসাই চাষ ও যত্ন দেখুন
ওবেলিক্স

ওবেলিক্স রনে গোসিনির গল্প আর আলবেয়ার ইউদেরজোর অলংকরণে ব্যাপক জনপ্রিয়তা পাওয়া কমিক সিরিজ অ্যাসটেরিক্স এর প্রধান চরিত্র অ্যসটেরিক্সের প্রিয় বন্ধু।
স্মারকশিলা 'মেনহির' লোকজনের বাড়ি বাড়ী পৌছে দেয়া ওবেলিক্সের পেশা। প্রিয় খাবার বুনো শুয়োরের রোস্ট। মোটাসোটা শরীরের অধিকারী এবং ছোটবেলায় জাদু পানীয়ের পাত্রে পড়ে যাওয়ার জন্য চিরস্থায়ী বিপুল শক্তির অধিকারী এই গল যে কোন সময় বন্ধুর সাথে বেরিয়ে পড়তে পারে অভিযানে। সে ভীষন পছন্দ করে রোমান সৈনিক পেটাতে। ওবেলিক্সের নিজের ধারণা সে ক্রমশ দুর্বল হয়ে পড়ছে, কারণ সে জাদু পানীয় খেতে পায়না। তার ওপর সেই মহাশক্তিদায়ী পানীয়ের প্রভাব চিরকালীন বলে গল পুরোহিত তাকে তা দেননা। অ্যাসটেরিক্স ও ওবেলিক্সদের গ্রামের পাশের রোমান সেনা ছাউনী গুলো হল অ্যাকোয়ারিয়াম, পেতিবোনাম, বাবাওরাম ও লোডানাম। দুই বন্ধু এবং গল গ্রামবাসীদের জন্য এই ছাউনীগুলোর সেনারা খুব একটা নিশ্চিন্তে থাকতে পারে না সাধারণত।
ইস্ট ডেল্টা বিশ্ববিদ্যালয়

ইস্ট ডেল্টা বিশ্ববিদ্যালয় (সংক্ষেপে ইডিইউ) বাংলাদেশের একটি বেসরকারি বিশ্ববিদ্যালয়, যেটি চট্টগ্রামের খুলশী এলাাকায় অবস্থিত। ২০০৬ সালে প্রতিষ্ঠাকালীন বিশ্ববিদ্যালয়টি আগ্রাবাদে তাদের কার্যক্রম পরিচালনা শুরু করে।
বর্তমানে স্থায়ী ক্যাম্পাসে বিশ্ববিদ্যালয়টি তাদের কার্যক্রম পরিচালনা করছে। ইস্ট ডেল্টা ইউনিভার্সিটির প্রতিষ্ঠাতা ও চেয়ারম্যান হলেন প্রাক্তন মন্ত্রী আবদুল্লাহ আল নোমান এবং প্রতিষ্ঠাতা ভাইস চেয়ারম্যান হলেন সাঈদ আল নোমান। তিনি আমেরিকার সেন্ট্রাল মিশিগান ইউনিভার্সিটি, লন্ডন স্কুল অব ইকনোমিক্স ও অক্সফোর্ড ইউনিভার্সিটিতে পড়ালেখা করেছেন।
ইডিইউর প্রতিষ্ঠাতা উপাচার্য ছিলেন এম এ ওয়াদুদ মিয়া। বর্তমানে বিশ্ববিদ্যালয়ের উপাচার্য হিসেবে দায়িত্ব পালন করছেন প্রফেসর এম সেকান্দার খান। ২০০৬ সালে প্রতিষ্ঠিত হলেও দুই বছর পর ২০০৮ সালে বিবিএ ও এমবিএ প্রোগ্রামের অধীনে মাত্র পাঁচজন শিক্ষার্থী নিয়ে শুরু হয় এর শিক্ষা কার্যক্রম। এরপর ধাপে ধাপে বাড়তে থাকে পরিসর। বিশ্ববিদ্যালয়ে বর্তমানে মোট তিনটি স্কুলে প্রায় ২৫০০ শিক্ষার্থী অধ্যয়ন করছেন।
বর্তমানে বিজনেস, ইঞ্জিনিয়ারিং ও লিবারেল আর্টস- এ তিনটি স্কুলের অধীনে স্নাতক ও স্নাতকোত্তর মিলিয়ে মোট ১১টি প্রোগ্রাম নিয়ে চলছে এর কার্যক্রম। এগুলো হলো: বিবিএ, এমবিএ, ইংরেজিতে অনার্স ও মাস্টার্স, অর্থনীতি, কম্পিউটার সায়েন্স অ্যান্ড ইঞ্জিনিয়ারিংয়ে বিএসসি ও এমএসসি, ইলেক্ট্রনিক ও ইলেক্ট্রিকাল ইঞ্জিনিয়ারিং, ইলেক্ট্রিকাল ও টেলিকমিউনিকেশন ইঞ্জিনিয়ারিংয়ে বিএসসি ও এমএসসি এবং মাস্টার্স অব পাবলিক পলিসি অ্যান্ড লিডারশিপ।
চট্টগ্রামের মানবসম্পদসহ আর্থ-সামাজিক উন্নয়নে গুণগত পরিবর্তন আনার লক্ষ্যে ইস্ট ডেল্টা ইউনিভার্সিটির প্রতিষ্ঠা। বিশ্ববিদ্যালয়ের চট্টগ্রামকে ধারণ করার যে মানসিকতা তা প্রতিফলিত হয় এর নামকরণেই। ডেল্টা শব্দের অর্থ বদ্বীপ। বাংলাদেশের ভূ-খণ্ডটি মূলত গঙ্গা-ব্রহ্মপুত্র-মেঘনার অববাহিকায় সৃষ্ট বদ্বীপ। এই বদ্বীপের ইস্ট বা পূর্ব অংশটি হলো চট্টগ্রাম। অর্থাৎ ইস্ট ডেল্টা ইউনিভার্সিটির মানে দাঁড়ায় পূর্ব বদ্বীপ তথা চট্টগ্রাম-এর বিশ্ববিদ্যালয়।
চট্টগ্রামের খুলশী ওয়ার্ডের পূর্ব নাসিরাবাদের নোমান সোসাইটি এলাকার আব্দুলাহ আল নোমান সড়কে বিশ্ববিদ্যালয়টি অবস্থিত।
পুণ্ড্র ইউনিভার্সিটি অব সায়েন্স অ্যান্ড টেকনোলজি

পুণ্ড্র ইউনিভার্সিটি অব সায়েন্স অ্যান্ড টেকনোলজি বা পুণ্ড্র বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। এটি সংক্ষেপে পুণ্ড্র ইউনিভার্সিটি অব বাংলাদেশ (পিইউবি) নামেও পরিচিতি। বিশ্ববিদ্যালয়টি ২০০১ সালে প্রতিষ্ঠিত হয় এবং ২০০২ সালে ইউজিসি এবং গণপ্রজাতন্ত্রী বাংলাদেশ সরকারের কাছ থেকে অনুমোদন লাভ করে।
বাংলাদেশের উত্তরবঙ্গের কোন বিশ্ববিদ্যালয় না থাকায় বগুড়ার কিছু উদ্যোগী ব্যক্তির সমন্বয়ে ‘পুণ্ড্র বিজ্ঞান ও প্রযুক্তি বিশ্ববিদ্যালয়’ প্রতিষ্ঠাকল্পে ২০০১ সালে হিউম্যান ইম্প্রুভমেন্ট ফাউন্ডেশন প্রতিষ্ঠা লাভ করে। এই HI-Foundation এর দ্বারা ২০০২ সালে পুণ্ড্র ইউনিভার্সিটি অব সায়েন্স এ্যান্ড টেকনোলজি প্রতিষ্ঠা পায়। বিশ্ববিদ্যালয়ের অনুমোদিত ক্যাম্পাস ছিল বগুড়া’র গোকুলের রংপুর রোডের পাশে টিএমএসএস নির্মিত একটি ভবনে। পরবর্তীতে উদ্যোগতাগণ ছাত্রছাত্রী ও অভিভাবকদের চাহিদার প্রেক্ষিতে গোকুল থেকে শহরে টিএমএসএস মহিলা ভবন এবং কাটনারপাড়া মহাতাব হেরিটেজে পুণ্ড্র ইউনিভার্সিটি অব সায়েন্স অ্যান্ড টেকনোলজি স্থানান্তর করা হয়।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
এই বিশ্ববিদ্যালয়ের স্থায়ী ক্যাম্পাস বগুড়া শহর থেকে ৭ কিলোমিটার দূরে, ঢাকা- রংপুর রোডের পার্শ্ববর্তী গোকুল ইউনিয়নের অন্তর্ভুক্ত খোলার ঘর নামক স্থানে অবস্থিত।
সন্দেশ

সন্দেশ দুধের ছানা দিয়ে তৈরি একধরনের উপাদেয় মিষ্টান্ন। ছানার সাথে চিনি বা গুড় মিশিয়ে ছাঁচে ফেলে সন্দেশ প্রস্তুত করা হয়ে থাকে। খাদ্য উপাদানের দিক থেকে এটি একটি পুষ্টিকর খাবার। বাঙালির উৎসব আয়োজনে এই নকশাদার উপাদেয় খাবারটির ব্যবহার অনেক প্রাচীন কাল থেকেই হয়ে আসছে। বিভিন্ন এলাকার মিষ্টি তৈরির কারিগরেরা এই সন্দেশ তৈরির ব্যাপারটাকে একটা শৈল্পিক ব্যাপারে পরিণত করে ফেলেছে। ভারতের পশ্চিমবঙ্গ রাজ্যের হুগলি জেলাতে অবস্থিত গুপ্তিপাড়ার "গুপো" সন্দেশকে বাংলার প্রথম "ব্র্যান্ডেড মিষ্টি" বলে মনে করা হয়। বাংলাদেশের নাটোর জেলার সন্দেশ (যা অবাক বা অবাক সন্দেশ নামেই বিশেষভাবে পরিচিত) জনপ্রিয় একটি মিষ্টান্ন।
সন্দেশ এর জন্য বাংলাদেশের সাতক্ষীরা জেলাও উল্লেখযোগ্য। সেখানকার বিখ্যাত সন্দেশের সুনাম এখন দেশ ছেড়ে বিদেশেও ছড়িয়ে পড়েছে। সাতক্ষীরার ক্ষীরসন্দেশ, সরপুরি, সাদা সন্দেশ, গুড়ের সন্দেশ, পেড়া সন্দেশের স্বাদ সত্যিই অতুলনীয়।
সন্দেশ হচ্ছে দুধের ছানা এবং চিনি কিংবা গুড় সহযোগে প্রস্তুত একটি বাঙালি মিষ্টান্ন৷ কিছু কিছু সন্দেশ তৈরিতে দই কিংবা পনির ব্যবহার করা হয়৷ যেক্ষেত্রে দুধ ফেটিয়ে তা থেকে ঘোল আলাদা করা হয়৷
ঢাকা জেলার কিছু কিছু লোক একে প্রানহরা বলে উল্লেখ করে থাকে৷ যা দধি এবং মাওয়া দিয়ে তৈরি এক ধরনের সন্দেশ৷
মধ্যযুগের বাংলা সাহিত্য কৃত্তিবাসী রামায়ণ এবং চৈতন্যের কবিতায় সন্দেশের উল্লেখ রয়েছে৷ যদিও উল্লেখিত মিষ্টান্নটির মূল উপাদান অজানা৷ এই সন্দেশ তৈরি করতে ক্ষীর ব্যবহার করা হতো৷
এটি অনুমান করা কঠিন যে ঠিক কখন হতে ক্ষীর সমৃদ্ধ সন্দেশের পরিবর্তে ছানা সমৃদ্ধ সন্দেশ তৈরি শুরু হয়৷ কিন্তু এটা জানা যায় যে, ১৯ শতকের শেষাংশ হতে সাধারনভাবে সন্দেশ বোঝাতে ছানার সন্দেশকেই বোঝানো হয়৷
ছানা অথবা পনির সহযোগে সন্দেশ প্রস্তুত হতে পারে৷ বাংলায় প্রচলিত খুব সাধারণ একটি সন্দেশ হলো মাখা সন্দেশ৷ এটা হালকা আঁচে ছানা ও চিনির মিশ্রণকে গরম করে প্রস্তুত করা হয়৷ এছাড়াও বিভিন্ন ধরনের সন্দেশ রয়েছে৷ কাঁচাগোল্লা তার মধ্যে একটি৷ আরও বিভিন্ন ধরনের সন্দেশের মধ্যে একধরনের সন্দেশ ছানা শুকিয়ে গুড়ো করে ফলের অংশ মেশানো হয় এবং অন্যান্য প্রয়োজনীয় উপকরণ মিশিয়ে প্রস্তুত করা হয়৷ কখনও কখনও সন্দেশে রং মেশানো হয়ে থাকে৷ কিছু কিছু সন্দেশ তৈরির ক্ষেত্রে এর সাথে নারিকেল মেশানো হয়ে থাকে৷ এছাড়াও রয়েছে নলিন গুড়ের সন্দেশ, যা ছানার সাথে গুড় সহযোগে প্রস্তুত করা হয়৷ এটার রং এবং স্বাদ চিনি সহযোগে প্রস্তুত সন্দেশ হতে ভিন্ন হয়ে থাকে৷
মিয়ার দালান

মিয়ার দালান বাংলাদেশের ঝিনাইদহ জেলার সদর থানার মুরারীদহে অবস্থিত একটি পুরানো জমিদার বাড়ি। এটি ঝিনাইদহের একটি দর্শণীয় স্থান। 
বাড়ীটি স্থানীয় নবগঙ্গা নদীর উত্তর দিকে অবস্থিত। ঝিনাইদহ শহরের প্রাণকেন্দ্র থেকে প্রায় তিন কিলোমিটার দূরে এটি অবস্থিত। বর্তমানে বাড়িটি ভগ্নপ্রায়।
প্রাচীন ঐতিহ্য অনুযায়ী ইমারতের প্রধান ফটকে নির্মাণ সময়ের কিছু কথা কাব্যিক ভাবে খোদাই করা আছে। তাতে লেখা,
"‘শ্রী শ্রী রাম, মুরারীদহ গ্রাম ধাম, বিবি আশরাফুন্নেসা নাম, কি কহিব হুরির বাখান। ইন্দ্রের অমরাপুর নবগঙ্গার উত্তর ধার, ৭৫,০০০ টাকায় করিলাম নির্মাণ। এদেশে কাহার সাধ্য বাধিয়া জলমাঝে কমল সমান। কলিকাতার রাজ চন্দ্র রাজ, ১২২৯ সালে শুরু করি কাজ, ১২৩৬ সালে সমাপ্ত দালান।‘"
বঙ্গাব্দ ১২৩৬ সালে নির্মাণ শেষ হওয়া এই ইমারতটি ঠিকঠাক মত রক্ষনাবেক্ষণ করা গেলে সেটা ঝিনাইদহ শহরের একটি উল্লেখযোগ্য বিনোদন কেন্দ্র হয়ে উঠতে পারে। যত দূর জানা যায় যে জমিদার এই দালানটি নির্মাণ করেন তিনি ১৯৪৭ সালের দেশ ভাগের সময় ভবনটি বিক্রি করে দেন সেলিম চৌধুরী নামের এক ব্যক্তির কাছে। তাই ভবনটিকে স্থানীয় ভাবে কেউ কেউ সেলিম চৌধুরীর বাড়িও বলে থাকে।
বলা হয়ে থাকে বাড়িটি থেকে নবগঙ্গা নদীর নিচ দিয়ে একটি সুড়ঙ্গ ছিল। সুড়ঙ্গের প্রবেশমুখ এখনো চিহ্নত করা যায়। নদীতে যে ভাবে বাঁধ দিয়ে ইমারতটি নির্মাণ করা হয়েছিল সেভাবে তৈরি আর কোন পুরানো ইমারত ঝিনাইদহ শহরে দেখা যায় না।
বাড়িটির স্থানীয় ভাবে ব্যাপক পরিচিতির আর একটি বড় কারণ বাড়িতে থাকা একটি বিশেষ খেজুর গাছ, যে গাছটিতে একাধিক মাথা ছিল এবং প্রতিটি মাথা থেকেই রস আহরণ করা যেতো।
চুলা

চুলা, আগুন প্রতিরোধী উপাদান দিয়ে ঘিরে তৈরি জিনিস, যা দিয়ে রান্না করা বা কোনো কিছু পোড়ানো হয়।
বাংলা "চুলা" শব্দটি সংস্কৃত "চুল্লি" থেকে উদ্ভূত। যদিও বাংলায়ও এখনও কখনও কখনও চুল্লি বলা হয়ে থাকে। বাংলায় চুলার বিভিন্ন প্রতিশব্দ প্রচলিত: "চুল্লি", "উনুন", "চুলো" ইত্যাদি।
হিন্দু ধর্মাবলম্বীগণ শবদাহের জন্য যে চিতা তৈরি করেন, তাকেও চুলা বলা হয়ে থাকে। বিশিষ্টার্থে "শ্মশানচুল্লি" আখ্যা দেয়া হয়ে থাকে।
কাস্তে

কাস্তে ফসল কাটার কাজে ব্যবহৃত বাঁকা চাঁদের মত গঠনের হাতলওয়ালা একধরনের যন্ত্র। অনেক প্রাচীন কাল থেকেই এই যন্ত্রটির ব্যবহার হয়ে আসছে। সাধারণত কাস্তে বা কাচির অবতল দিক খাজকাটা ভাবে ধারালো করা থাকে।
মেসোপটেমিয়ায় কাস্তের বিকাশ সেই সময়ের আগে নিওলিথিক যুগেও পাওয়া গেছে। ইসলায়েলের আশেপাশের এলাকায় খননকালে প্রচুর পরিমাণে কাস্তের ব্লেড পা ওয়া গেছে যা এপিপালিওলিথিক (খ্রিস্টপূর্ব ১৮০০০-৮০০০) যুগের। 
কাস্তে তৈরীর জন্য লাগবে লোহা। লোহাকে কয়লার আগুনে পুড়িয়ে লাল রং করা হয়। তারপর লাল লোহাকে হাতুড়ি দিয়ে পিটিয়ে কাস্তে তৈরি করা হয়। এভাবে বেশ কয়েকবার পুড়িয়ে এবং হাতুড়ি দিয়ে পিটিয়ে তৈরি করা হয় কাস্তে। কাস্তে তৈরীর কারিগরকে কামার বলা হয়।
বাংলাদেশসহ বিভিন্ন দেশে কাস্তে কৃষি কাজে ব্যবহৃত হয়ে থাকে। ধান পাকার পরে কৃষকেরা ধান কাটতে এটি ব্যবহার করে। এছাড়া গবাদিপশুর ঘাস, লতাপাতা এবং অন্যান্য অনেক সবজি ফসল কাস্তে দিয়ে কেটে সংগ্রহ করা হয়। এভাবেই বহু যুগ ধরে কাস্তে ব্যবহার হয়ে আসছে।
আশা বিশ্ববিদ্যালয় বাংলাদেশ

আশা বিশ্ববিদ্যালয় বাংলাদেশ বাংলাদেশের রাজধানী ঢাকা শহরে অবস্থিত একটি বেসরকারি বিশ্ববিদ্যালয়। এটি বেসরকারি এনজিও আশা কর্তৃক প্রতিষ্ঠিত ও পরিচালিত। বিশ্ববিদ্যালয়ে দুটি শিফটে পড়ানো হয়।
নিম্নোক্ত ব্যক্তিবর্গ আশা বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন:
আশা বিশ্ববিদ্যালয়টি মোহাম্মদপুর এলাকার শ্যামলীর খিলজী রোডে “আশা টাওয়ার” নামে পরিচিত একটি সুবিশাল ভবনে অবস্থিত।
বিশ্ববিদ্যালয়ে ৩টি ডিপার্টমেন্টের অধীনে ৯টি বিষয় রয়েছে।
বিশ্ববিদ্যালয়ের লাইব্রেরিটি বিশ্ববিদ্যালয় ভবনের ৬ষ্ট তলায় অবস্থিত। লাইব্রেরিটি শীতাতপ নিয়ন্ত্রিত। সংগ্রহে ১০,০০০ বই ও বিভিন্ন জার্নাল রয়েছে এবং একসাথে ২০০ জন ছাত্র-ছাত্রী বসে পড়াশুনা করতে পারে।
দেশের অন্যান্য বিশ্ববিদ্যালয়ে ক্রেডিট ট্রান্সফারের সুবিধা রয়েছে।
পদার্থের বৈশিষ্ট্যাবলীর তালিকা

পদার্থের বৈশিষ্ট্য বলতে পর্দাথ নির্দিষ্ট পরিবেশে যেমন আচরণ করে বা যেসব নীতি মেনে চলে সেসব নীতিকে বোঝায়।
ইয়ং গুনাঙ্ক (Young's modulus)
আপেক্ষিক গুণাঙ্ক (Specific modulus)
টেনজাইল স্ট্রেংথ (Tensile strength)
কম্প্রেসিভ স্ট্রেংথ (Compressive strength)
শেয়ার স্ট্রেংথ (Shear strength)
ইল্ড স্ট্রেংথ (Yield strength)
নমনীয়তা (Ductility)
পয়জন এর অনুপাত Poisson's ratio)
আপেক্ষিক ওজন (Specific weight)
তড়িৎ পরিবাহীতা (Electrical conductivity)
পার্মিটিভিটি (Permittivity)
ডাই ইলেকট্রিক কন্সট্যান্ট (Dielectric constant)
ডাই ইলেকট্রিক স্ট্রেংথ (Dielectric strength)
পিজো ইলেকট্রিক কন্সট্যান্ট(Piezoelectric constants)
সি ব্যাক কোইফিসিয়েন্ট(Seebeck coefficient)
তাপ পরিবাহীতা (Thermal conductivity)
তাপ বিকীরণ ক্ষমতা (Thermal diffusivity)
তাপের কারণে বৃদ্ধি (Thermal expansion)
সি ব্যাক কোইফিসিয়েন্ট (Seebeck coefficient)
নিঃসরন ক্ষমতা(Emissivity)
ভুট্টো হাজি

বংশালের ব্যবসায়ী হাজি বদরুদ্দিন ওরফে ভুট্টো হাজি ব্রিটিশ বিরোধী আন্দোলন থেকে শুরু করে শিল্প আন্দোলন, সমাজসেবা, জনহিতকর কর্মকাণ্ডের মাধ্যমে অনেক কীর্তি রেখে গেছেন। আনুমানিক ১৮৭৯ সালে তার মৃত্যু হয়।
বুড়িগঙ্গা নদীর তীরে বাকল্যাণ্ড বাধ তৈরির জন্য তিনি ১০ হাজার টাকা দান করেন।
ভুট্টো হাজি ওয়াহাবী আন্দোলন-এর নেতা হিসেবে তুতুয়া নামে একটি বই লিখেছিলেন।
ভুট্টো হাজির ইংরেজ বিরোধী ভূমিকা তদন্তের জন্য যে এইচ বেইল ঢাকায় আসার পর তার নামানুসারে বেইলি রোডের নামকরণ হলেও ঘটনার নায়ক ভুট্টো হাজি অবহেলিত রয়ে গেছেন।
বেহালা

বেহালা () একধরনের বাদ্যযন্ত্র যা ধনুক তন্তুর সম্মিলনে সুর সৃষ্টি করে। সাধারণত এগুলো চার পঙ্‌ক্তি এবং নিখুঁত টিউনের জন্য পাঁচ পঙ্‌ক্তির হয়ে থাকে। এটা ক্ষুদ্রতম, পঙ্‌ক্তি যন্ত্রের বেহালা পরিবার, যা বেহালাজাতীয় বীণাবিশেষ, বাদ্যযন্ত্রবিশেষ, এবং দ্বৈত খাদ অন্তর্ভুক্ত সর্বোচ্চ ত্ত তীক্ষ্ন স্বরবিশিষ্ট সদস্য। বেহালা সঙ্গীতের সহযোগী হিসাবে বা যন্ত্রসঙ্গীত পরিবেশনার জন্য ব্যবহৃত হতে পারে।
বেহালা উৎপত্তি সম্পর্কে বিভিন্ন অভিমত দেখা যায়। সংক্ষেপে কয়েকটি অভিমত উল্লেখ করা হল।